EP: Puna normalizacija ne znači priznanje Kosova\nEvropska unija (EU) mora da razjasni srpskoj javnosti da na putu Srbije ka članstvu u EU zahtev za "punom normalizacijom" odnosa s Prištinom "nije nužno priznavanje Kosova… mada se to u jednom trenutku u budućnosti može dogoditi", navodi se u analizi Generalnog direktorata za međunarodna pitanja Evropskog parlamenta (EP).\nU Preporukama EU i EP u tom dokumentu se podvlači da "javnost u Srbiji slabo razume šta tačno EU traži kad je u pitanju Kosovo, uključujući razgraničenje poimanja 'pune normalizacije' od 'priznavanja' ", uz opasku da je "Kosovo najspornije pitanje" u odnosima i pregovorima EU sa Srbijom o članstvu.\nZato, kako se kaže, "EU mora uložiti napor da pospeši komunikaciju i naglasi da su pregovori Srbije o članstvu usredsređeni na 'punu normalizaciju' odnosa dve strane (Beograda i Prištine), a ne obavezno na priznavanje (mada se to u jednom trenutku može dogoditi u budućnosti)".\nJer, navodi se u analizi, "mada je to i dalje za mnoge Srbe gorka pilula koja treba da se proguta, može biti dovoljan politički smokvin list da se ublaže brige oko nezavisnosti Kosova".\nGeneralni direktorat za međunarodna pitanja EP predočava da EU slabo uspeva da javnost u Srbiji i drugim zemljama regiona na putu ka Uniji obavesti kakvu im sve podršku Unija pruža i šta tačno od njih očekuje.\nU dokumentu, u kojem se navodi da su različiti odnosi i interesi Srbije kad je reč o vezama s EU, SAD, Kinom i Rusijom, naglašava se da je bitno da "Evropska unija obezbedi da se okolnosti do kojih je došlo 2013. u Ukrajini, ne ponove u Srbiji 2018".\n"A to zahteva", kako se ističe, "da pristup Srbije Uniji bude uobličen drugačije od načina na koji ostale zemlje idu ka EU".\nAutori analize stavljaju do znanja da je u Srbiji "svaki korak koji se smatra pretnjom teritorijalnoj celovitosti ili suverenitetu Srbije, a to posebno uključuje gubitak Kosova, viđen kao opasnost po opstanak nacije".\nU posebnim Preporukama za EP se navodi da Parlament EU "mora u saradnji s Evropskom komisijom pomoći u razvijanju strategije obraćanja kad je u pitanju ono što se od Srbije na putu ka članstvu očekuje vezano za Kosovo".\nTo treba da budu saradnja s civilnim društvom, informativne kampanje, delovanje parlamentarnih radnih grupa EP-Srbija s ciljem, dodaje se, "da se što bolje upozna javnost u Srbiji, a posebno da se dopre do unutrašnjeg dijaloga o Kosovu tako što će se predočiti činjenice kad je reč o obavezama Srbije u pogledu Kosova sa stanovišta EU".


Promocija mjesta ljepote i smiraja – Pljevaljske novine\nPočetna / Vijesti / Društvo / Promocija mjesta ljepote i smiraja\nPljevaljske Novine avgust 12, 2020\tDruštvo, Uncategorized Ostavite komentar 851 Pregledi\nSkriveno mjestašce u Matarugama postalo je izvor mira i radosti za Pljevljake, jer ostaju zadivljeni živom slikom ljepote koju je iscrtala priroda. Smaragdni Meandri Ćehotine, kamene stijene, iznad kojih se pružaju pitome livade i njive bude u čovjeku spokoj i zadivljenost. Stogodišnja borova stabla, sa jakim korijenom koji se pretvara u stepenice asocira na decenije trajanja a ograda pored vidikovac, kako je potrebna pažnja da očuvamo skoro otkivenu ljepotu našeg kraja.\nDa bi što više ljudi osjetilo snagu prirodne ljepote, Vaso Knežević, je ne samo fotografijom već i o projektima doprinosi tome.\nNVO „Da zaživi selo“ realizuje projekat „Promocija vidikovca meandri Ćehotine u cilju bolje valorizacije“ kroz koji će izraditi promo video spot o vidikovcu i Otilovićkom jezeru, postaviti nove info table na Trlici i u Vrulji, obnoviti postojeći mobilijar, i iskrčiti i urediti prilaz i sam vidikovac, kao i rastinje ispod vidikovca radi boljeg i sveobuhvatnijeg pogleda na velelepne meandre Ćehotine. Projekat je podržan od Opštine Pljevlja kroz Konkurs za sufinansiranje projekata NVO.\nUposlena su tri nezaposlena lica na pomenutim radovima, na period od 3 mjeseca, u okviru Javnog rada koji finansira Zavod za zapošljavanje CG.\n-Meandri Ćehotine su mjesto koje odiše ljepotom i smirajem, i zaslužuju pažnju i njegovanje u svakom pogledu. Svaka valorizacija donosi i dobro i loše, zato ovakva mjesta prije svega treba sačuvati od degradacije i na održiv način ih valorizovati. Vidikovac u nekoj skorijoj budućnosti treba spojiti sa ribarskom stazom na Otilovićkom jezeru, što je vrlo moguće s obzirom da je postojao kolski put kojim su ranije seljaci tjerali stoku na pojilo na Ćehotinu, i na taj način bi proširili sadržaj, rekao je Knežević iz Nvo „Da zaživi selo“.\nDa zazivi selo MEANDRI ĆEHOTINE NVO\t2020-08-12\nKljučne rečiDa zazivi selo MEANDRI ĆEHOTINE NVO\nPrethodna Auto trka “ KUP Pljevlja“ 22.i 23. avgusta\nSledeća OODPS: Nacionalističke grafite doživljavamo kao kontinuirani nastavak politike onih koji negiraju državu


Rusija osudila pokušaj SAD da ugrozi SZO - Svet - Dnevni list Danas\nPočetna » Svet » Rusija osudila pokušaj SAD da ugrozi SZO\nRusija je danas osudila pokušaje SAD da „razbije“ Svetsku zdravstvenu organizaciju (SZO), pošto Vašington optužuje tu organizaciju da je blagonaklona Kini i preti da će joj ukinuti finansijska sredstva.\n0Piše: Beta 19. maja 2020. 18.37\n„Mi smo protiv razbijanja (SZO), koji bi se odnosio na političke ili geopolitičke interese jedne države, a to su SAD“, rekao je zamenik šefa ruske diplomatije Sergej Rjabkov i dodao da postoje načini poboljšanja rada pozivajući na reforme.\nZvaničnik je dodao da se Moskva protivi politizaciji „bilo čega što je povezano sa epidemijom korona virusa“, „slabljenjem SZO i pretvaranjem te organizacije u platformu za političke obračune“.\nAmerički predsednik Donald Tramp optužio je SZO da je „marioneta Kine“ u kojoj se krajem 2019. godine pojavio korona virus.\nTramp je dao SZO rok od mesec dana za dobijanje značajanih rezultata u okončanju borbe protiv virusa, a u protivnom preti da će SAD, tradicionalno najveći davalac finansijske podrške, napustiti tu svetsku organizaciju.\nRusija, SAD, SZO


Polovni Alucar platforme oglasi za prodaju - Srbija - Mascus Srbija\nNalazite se ovde: Mascus Srbija > Transportna vozila > Karoserija > Platforme > Alucar\nPolovna Alucar platforme na prodaju\nOvo su rezultati pretrage polovnih Alucar platforme mašina koje su za prodaju. Alucar platforme oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Alucar platforme u Brend sekciji.\nAlucar TimmerredeOštećeno: Oštećeno, Odgovara sledećim mašinama: Volvo rambredd\nOvde je kompletna lista polovnih Alucar platforme za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Alucar platforme koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Alucar platforme koje Vas interesuju.


Disney otpušta 28.000 radnika u SAD – Biznis.ba\nNaslovnaSvijetDisney otpušta 28.000 radnika u SAD\nobjavljeno 30. sep 2020. u 13:51\nKompanija “Volt Dizni” najavila je da će otpustiti 28.000 zaposlenih, uglavnom u američkim tematskim parkovima.\nIz “Diznija” su kao razloge za otpuštanja naveli ograničen kapacitet posjetilaca i neizvjesnost oko toga koliko dugo će pandemija korona virusa trajati, prenosi britanski javni servis BBC.\n“Donijeli smo vrlo tešku odluku da krenemo sa procesom smanjenja radne snage u poslovnim segmentima Parkovi, Doživljaji i Proizvodi na svim nivoima”, naveo je u saopštenju DŽoš D”Amaro, predsjednik jedinice za parkove.\nOtpuštanja se odnose na „domaće zaposlene“, od kojih oko 67 posto radi sa skraćenim radnim vremenom.\n“Dizni” takođe ima tematske parkove u Šangaju, Hong Kongu, Tokiju i Parizu, na koje se ova najava ne odnosi.\nHongkoški “Dizni” park je ponovo otvoren prošle nedjelje nakon što je drugi put bio zatvoren u julu zbog naglog rasta broja zaraženih virusom Kovid-19.\nOsim Diznilanda u Kaliforniji, svi parkovi kompanije su sada ponovo otvoreni, iako je broj posjetilaca ograničen zbog primjene mjere socijalnog distanciranja.\nTokom tri mjeseca, do 27. juna, “Dizni” je izgubio 4,7 milijardi dolara, pri čemu su se prihodi u sektorima za koje je najavljeno smanjenje radne snage za 85 procenata u odnosu na isti period 2019. godine.


Arhipelag podržao kampanju „Ništa bez žena“ | Arhipelag\nArhipelag podržao kampanju „Ništa bez žena“\nBeograd, 7. marta 2019. – Pod sloganom „Ništa bez žena“ devetu godinu za redom Institut za transfuziju krvi Srbije i Crveni krst Srbije organizuju akciju dobrovoljnog davanja krvi. Obeležavajući na ovaj način međunarodni praznik, Dan žena, organizatori žele da zahvale ženama davaocima krvi.\nOve godine kampanji će se pridružiti i Smederevo, Požarevac, Valjevo, Čukarica, Kraljevo, Šabac, Petrovac, Lazarevac, Koceljeva, Novi Beograd, Gornji Milanovac i Smederevska Palanka koji će svoje akcije davanja krvi posvetiti humanim ženama.\nVrata Instituta za transfuziju krvi Srbije biće otvorena 8. marta od 7 do 19 časova za građane koji žele da daju krv.\nKampanju podržavaju mnoge javne ličnosti iz različitih oblasti društvenog života, kao i čitav niz insitucija.\nArhipelag je jedno od preduzeća koje su donacijom podržale kampanju Instituta za transfuziju krvi Srbije i Crvenog krsta Srbije pod sloganom „Ništa bez žena“.


Haradinaj: Prekrajanje i razmena poziv na nove tragedije\nOn je tako reagovao na na informacije o mogućnosti razmene teritorije između Srbije i Kosova.\nKosovski premijer je poslao snažnu poruku protiv promena granica u svom govoru u uvodnom delu današnjeg 13. Dubrovnik foruma, prenosi agencija Hina.\n"Bilo kakvo prekrajanje granica i razmena teritorija je poziv na nove tragedije na Balkanu i moglo bi izazvati nestabilnost i potkopati dugoročna politička i sigurnosna ulaganja u mir na Kosovu i u regiji", rekao je Haradinaj.\n"Poruke koje smo danas poslali jesu da treba da se poštuju granice, da bilo kakvi potresi koji bi mogli dovesti do destabilizacije u našem susedstvu nisu dobri i stoga moramo voditi računa da postoje neka osnovna načela iza kojih stojimo i kao država i međunarodna zajednica", rekao je Plenković novinarima.\nBeograd i Priština vode dijalog o nalaženju rešenja za Kosovo pod okriljem Evropske unije, a odnedavno je u okviru tih pregovora aktuelna tema razmene teritorija s većinski srpskim odnosno albanskim stanovništvom. Plenković je rekao da kada je reč o susedstvu aktuelna podrška Hrvatske je da kao poslednja članica EU svojim iskustvom omogući i napredak evropskih reformi ali i očuvanje mira i stabilnosti na jugoistoku Evrope.\nHaradinaj: Kosovo je malo, podele neće biti


Prva automatizovana raketna stanica - Ozonpress :: internet portal\nTag: automatizovana, raketna, stanica\n„Onim čime se baviš to moraš i da štitiš tako da protivgradna zaštita ne bi trebala da bude teret nikome, a pogotovu ne državi“ naveo je Duško Stevanović, pirotehničar na poligonu Bukulja.\n“ Ja sam seoski učitelj, ali imam dosta voća. Oko dva miliona dinara sam imao štetu od grada. Ovo je nešto nemerljivo i ovo što smo dobili sa raketnom stanicom nema cenu“, kaže voćar Mirko Radovanović.\n„Sada kada naiđe gradonosni oblak sa Bukulje, sa radarskog centra prvo će se locirati taj oblak. Zatim se daju koordinate i nalog stanici koja odmah dejstvuje daljinski, a pogodak je 100 odsto u oblak“, kaže Velimir Ilić, ministar za vanredne situacije.\n„Mi smo imali pre svega 2013. godine velike štete od grada koje su u ovom području iznosile preko 10 miliona evra i evo ovo je prilika da u budućnosti takve neželjene situacije izbegnemo“, rekao je Dragan Jovanović, predsednik Skupštine opštine Topola.


Mercurijevo bogato iskustvo u oblasti unapređenja prodaje dokazuje efikasnost korišćenja različitih pristupa u radu sa prodajnim timom kada u implementaciji željenih promena u kvalitetu rada prodavaca ključnu ulogu igraju njihovi menadžeri.\nU takvim situacijama je naime sposobnost izvođenja coachinga od strane menadžera od ključne važnosti. Coaching i različiti oblici povratne informacije tada predstavljaju važan instrument rukovođenja i razvoja na radnom mestu.\nZa uspešno izvođenje coachinga rukovodiocima su potrebni alati i veštine kako na prodajnom tako i na menadžerskom nivou. Rukovodioca je neophodno trenirati kao trenera na terenu, u realnim situacijama, potrebno je izgraditi i implementirati postavljene i dogovorene standarde za izvođenje coachinga.\nMercurijevi konsultanti su u stanju da izvedu coaching rukovodioca prodaje po metodama i standardima koje će inače rukovodilac koristiti pri svom trenerskom radu sa članovima svog tima.


Sorensen i Davidi posjetili biralište na Koranu | Palelive.com\nPočetna Izbori 2012 Izbori Pale 2012 Sorensen i Davidi posjetili biralište na Koranu\nSorensen i Davidi posjetili biralište na Koranu\nSpecijalni predstavnik EU u BiH Peter Sorensen i njegov zamjenik Renco Davidi posjetili su danas na Palama biralište u Srednjoškolskom centru na Koranu, pokazujući i na taj način da Delegacija EU čvrsto podržava evropski put BiH.„Kao i uvijek stojimo iza BiH na njenom putu ka EU. Sastavni dio tog puta ka Evropi jeste da BiH još jednom pokaže da može voditi kvalitetan odgovarajući izborni proces, kao što je to danas slučaj sa lokalnim izborima“, rekao je Sorensen novinarima.\nPrema njegovim riječima, za sve predstavnike EU, kao i međunarodne zajednice u BiH, koji danas posmatraju lokalne izbore, ovakve posjete izbornim mjestima predstavljaju uobičajeni posao.\n„Očekujemo da ćemo kada se ovaj proces završi, mada ne možemo predviđati njegov ishod, biti u stanju da kažemo da je proces bio dobar i da je vođen na odgovarajući način“, poručio je Sorensen.\nOn nije želio da komentariše praksu slabog odziva birača na dosadašnjim izborima u BiH, ali je kratko rekao da je slična situacija i u mjestu iz kojeg on dolazi, tako da to, na neki način, doživljava kao univerzalnu stvar.\nNa biračkom spisku u opštini Pale nalazi se 19.544 birača sa pravom glasa, koji građansku dužnost mogu da obave na 38 redovnih biračkih mjesta, na jednom mjestu za glasanje u odsustvu, a angažovana su i dva mobilna tima.\nPrethodni članakSimović: SNSD očekuje pobjedu\nNaredni članakKovačević: Vodili smo fer i korektnu kampanju


Tako zimske jakne koje su koštale oko 10.000 dinara sada se mogu naći i za 3.500 dinara, dok su kape, šalovi i rukavice između 400 i 1.000 dinara. Iako je sniženje zimskog programa u punom jeku, nisu zabeležene velike gužve kao što je to bio slučaj pred kraj godine, a razlog je, kako kažu trgovci, što su se građani tokom praznika istrošili.\nViše nije tajna, najpoznatiji lanac donjeg rublja čije manekenke obožavamo PRED ZATVARANJEM\n- Za one koji su bili strpljivi da sačekaju januar ovaj period je idealan za kupovinu dobrih odevnih komada po povoljnim cenama. Decembar mesec je mesec kada se najviše troši i kupuje, a pred zimu se naravno svi opreme, tako da je januar rezervisan za one strpljive. Džemperi koji su prošlog meseca koštali 1.200 sada se mogu kupiti za svega 600 dinara, oni od 5.000 dinara sniženi su na 3.500 dinara, pa ukoliko neko kupuje više artikala, može značajno da uštedi. Imamo kupce koji isključivo praktikuju da kupuju na rasprodajama, a razlog je taj da se do proleća rasproda stara zimska kolekcija jer ono što ostane obično se sa novom sezonom prodaje po izuzetno niskoj ceni, što trgovcima ne odgovara - objašnjava naša sagovornica.


Pahor: Razgraničenje Srbije i Kosova ne sme naneti kolateralnu štetu regionu\nPredsednik Slovenije Borut Pahor i predsednik Srbije Aleksandar Vučić, Foto: Video grab\nPredsednik Slovenije Borut Pahor izjavio je tokom današnje posete Beogradu da Srbija želi da proces njenog priključenja EU bude što brži i to se u prvom redu odnosi na dijalog između Beograda i Prištine.\nNa zajedničkoj konferenciji za novinare sa predsednikom Srbije, Pahor je rekao da podržava dijalog i da ne vidi alternativu, a govoreći o rešenju ksovoskog problema koje bi uključivalo i korekciju granica, on je rekao da je to vrlo hrabro razmišljanje koje ne bi ga odbacio, ali oko koga, kako je rekao, treba biti jako oprezan:\n"Za takvo razmišljanje treba mnogo mudrosti, ono zahteva veliku posvećenost mirnom rešavanju spora i ogromno poverenje drugih država, jer taj proces ne sme naneti kolateralnu štetu drugim državama u regionu", naglasio je Pahor.\nPredsednik Slovenije Borut Pahor u obraćanju poslanicima Skupštine Srbije, Foto: Video Grab\nSa druge strane, predsednik Srbije Aleksandar Vučić je ocenio da je sužen prostor za postizanje kompromisa, jer su svi protiv njega, iako ga nisu ni videli.\nTakođe, on je naglasio da Srbija jeste na evropskom putu, ali i da razvija sve bolje odnose sa Rusijom i da će nastaviti to da čini sledeći svoje interese. Po njegovim rečima, Srbija želi da ubrza svoj evropski put, ali da je u tom pogledu ključno pitanje odnosa Prištinom:\n"Većina mislim - tako kako je, dobro je, jer gore valjda neće biti. Biće mnogo gore ukoliko rešenje ne budemo pronašli. I toga se plašim, zbog toga brinem i zbog toga se trudim i borim da ove takse budu ukinute, kako bismo mogli da nastavimo dijalog. Kako bismo mogli makar nešto da ponudimo, ja ovde govorim o srpskom narodu i građanima Srbije", rekao je Vučić.\nPredsednik Slovenije danas je posetio i Skupštinu Srbije, a poslanici opozicije su bojkotovali sednicu Skupštine Srbije na kojoj je govorio Pahor. Kako je objasnio lider Nove stranke Zoran Živković reč je o simboličnom bojkotu zbog načina na koji je zakazana današnja sednica, stavova koje je Vučić i danas ponovio na sastanku sa Pahorom, zbog obesmišljavanja parlamenta i njegove uloge u političkom sistemu Srbije.\nNa ulazu u parlament Pahora su dočekali poslanici Demokratske stranke Balša Božović i Maja Videnović i predali mu materijal o napadima na novinare i političke protivnike, o stanju u medijima i fotografije sa protesta.\nIz zahtev da EU pruži veću podršku građanima Srbije u borbi za vladavinu prava, oni su preneli Pahoru da ne odustaju od evropskog puta Srbije i da ostaju dosledni evropskim vrednostima, kao i da se izvinjavaju što ne mogu da dođu na sednicu, jer je predsednik Srbije Aleksandar Vučić “stavio parlament u svoj džep”.


Selaković: Srbi na Kosovu i Metohiji najviše osećaju značaj naše trobojke - Kosovo Online\n15. Septembar 2021. • 11:14\nMinistar spoljnih poslova Srbije Nikola Selaković istakao je važnost obeležavanja Dana srpskog jedinstva, slobode i nacionalne zastave svuda gde živi srpski narod, a posebno na Kosovu.\nSelaković je danas bio gost redakcije Kosovo onlajn, i poručio je da srpski narod na Kosovu u poslednjih nekoliko decenija možda i najviše oseća i zna šta znači naša trobojka.\n"Srpski narod na Kosovu i Metohiji zna kako mu je bilo kada je našu trobojku imao bliže ne srcu, nego fizički sebi. Na Kosovu i Metohiji, u srpskim sredinama, naša trobojka se viori i onim danima kada to nije 15. septembar, i ostalih 364 ili 365 dana u godini i naši sunarodnici na Kosovu i Metohiji se najviše i bore za svoje pravo da istaknu svoju zastavu", kaže Selaković.\nZato je, naglasio je Selaković, ovo dan koji ne samo da treba da unese radost i ponos u srca svih naših sunarodnika gde god oni živeli, nego i svim Srbima van Kosova da pokaže taj primer srpskog naroda na Kosovu i to koliko se zdušno bore za srpsku trobojku.\n"Oni su među prvima istakli onu predivnu našu trobojku na Milutinov grad, Zvečan, koja se tamo ponosno viori i svim našim sunarodnicima, svim Srbima, Srpkinjama i Srpčićima širom sveta, a posebno na Kosovu i Metohiji poželeo bih srećan praznik srpskog jedinstva, slobode i nacionalne zastave", naveo je Selaković.\nNapomenuo je da je srpsko jedinstvo i sloboda nešto za šta se borimo i čemu težimo od kako postojimo, a da je nacionalna zastava simbol i jedinstva i slobode.\nSelaković je rekao da je srpski narod davno spevao jendu pesmu o simbolici boja na srpskoj zastavi u kojoj je kaže da je „crvena krvca bila na Kosovu što se lila, plavo nebo ko sloboda idel je našeg roda, belim mlekom majka mila i mene je zadojila".\n"Dakle, već u toj prvoj crvenoj boji vi imate i našu krv, imate i naš kosovski božur, imate i tu boju radosti i želje za životom kao što je plava želja i borba za slobodu", naglasio je Selaković.\nNeka vam je sa srecom praznik jedinstva i zastava srbije na slobodi !!!\nMinistar spoljnih poslova Srbije Nikola Selaković izjavio je danas da je Beograd posvećen dijalogu sa Prištinom, jer je to jedini put za nalaženje rešenja za Kosovo.


Vesti | Page-1682\nHasap sistem je obavezan\nPANČEVO, 11. februar 2011. (TV Pančevo) – U Reginalnoj privrednoj komori danas je održan sastanak nadležnih iz Generalnog inspektorata Ministarstva poljoprivrede, šumarstva i vodoprivrede sa privrednicima iz našeg grada kao nadležnim institucijama o primeni Hasap sistema.\nPovečen broj obolelih od gripa\nPANČEVO, 11. februar 2011. (TV Pančevo) – Na Infektivnom odelenju Opšte bolnice u Pančevu u toku jučerašnjeg dana primljeno je 6 novih pacijenta sa simptomima sličnim gripu, od kojih je četvoro dece.\nKvalitetom do sredstava za projekte iz kulture\nPANČEVO, 11. februar 2011. (TV Pančevo) – Na pokrajinske konkurse ustanove kulture u Pančevu pojaviće se sa projektima koji su šireg kulturnog značaja, dogovoreno je na današnjem zajedničkom sastanku sa resorno zaduženim članom gradskog veća, Nadom Berkuljan.\nSamo topla voda u slavinama\nPANČEVO, 11. februar 2011. (TV Pančevo) – Stanari prva tri sprata zgrade u ulici Vojvođanski bulevar broj 28 nemaju hladnu vodu, već samo toplu. Da bi im hladna voda potekla iz slavina moraju prvo da puste da duže vreme teče topla.\nBez vanpijačnih prodavaca oko buvljaka\nPANČEVO, 11. februar 2011. (TV Pančevo) – Nakon što su predhodnih dana komunalni inspektori vršili pojačanu kontrolu primene propisa o vanpijačnoj prodaji i nepropisnom parkiranju oko pančevačkog buvljaka i danas smo iz zatekli na istom prostoru.\nZa lažne dojave o bombama, krivične prijave\nPANČEVO, 11. februar 2011. (TV Pančevo) – U poslednjih nedelju dana bilo je četiri lažne dojave o postavljenim bombama u pančevačkim školama. Policija je rasvetlila dve lažne prijave i podnela odgovarajuće krivične prijave. Trenutno se traga za osobama koje su u četvrtak 10. februara, i u petak 11. februara prijavile lažne bombe u OŠ „Mika Antić“ i Gimnaziji.\nPredavanje o primeni ISO standarda\nPANČEVO, 10. februar 2011. (TV Pančevo) – Primena ISO standarda u svim oblastima života bila je tema predavanja koje je održano u Maloj sali Gradske uprave. Predavanje je održala Margareta Žarkov iz konsultantske firme „Eurokvaliti grup“, a predavanje je bilo namenjeno kako direktorima javnokomunalnih preduzeća tako i svim zainteresovanim građanima.\nŠkole do daljeg u štrajku\nPANČEVO, 10. februar 2011. (TV Pančevo) – U Pančevu će od ponedeljka 14. februara sve škole biti u štrajku uz odvijanje nastave u trajanju od 30 minuta, osim Osnovne škole „Sveti Sava“ koja nije u štrajku.\nKonferencija fudbalskih klubova Vojvođanske lige\nPANČEVO, 10. februar 2011. (TV Pančevo) – Konferencija fudbalskih klubova Vojvođanske lige, grupe Istok održana je danas u maloj sali Gradske uprave. Govorilo se o odigranim utakmicama u prvom delu sezone i regularnosti takmičenja, kao i pripremi za nastavak drugog dela sezone.\nOdbojkašice Dinama dočekuju ekipu Kleka\nOmladinsko sanduče u gradskoj upravi\nSve je više socijalnih slučajeva\n"Pauk" na buvljaku


Almedin Šišić, Foto: V. Tripić 03.05.2017 19:30\nBANJALUKA - Čak 25 posto građana RS i oko šest posto građana FBiH odobrava napad na novinare u određenim okolnostima, pokazalo je istraživanje "Medijske slobode u BiH 2017", koje je tradicionalno uradila Fondacija "Fridrih Ebert" BiH, uz pomoć Udruženja "BH novinari".\nPrema riječima Milkice Milojević, člana UO Udruženja "BH novinari", ovogodišnji izvještaj je vrlo izazovan i upozoravajući po više osnova.\n"Ove godine prvi put se pokazalo da mediji i novinari nisu ti kojima građani najviše vjeruju. Do sada smo uvijek mi bili na prvom mjestu, sad su po povjerenju vodeće vjerske zajednice. Oko 53 posto građana BiH je izabralo medije kao one kojima najviše vjeruje, a skoro 80 posto građana vjeruje vjerskim zajednicama", kazala je Milojevićeva, podvlačeći da je pad povjerenja u medije u odnosu na prošlu godinu veći od 20 posto.\n"Postavlja se pitanje kakvo je to društvo gdje se, uz dužno poštovanje, najviše povjerenja ima u vjerske zajednice? Ovaj podatak i ne bi bio sporan da su ispred nas institucije, ali nisu. Institucije države, političari i stranke po povjerenju su na samom začelju i njima vjeruje svega 13 posto ljudi", istakla je ona. Krajnje poraznim smatra podatak da gotovo 25 posto ispitanika u RS opravdava napade na novinare u određenim okolnostima.\n"Mene to neodoljivo podsjeća na stavove o nasilju u porodici, one koji su donedavno bili presudni u našem društvu. Mi ne kažemo da je naš rad izvan svake diskusije, ali napad je jedno, a diskusija drugo", kazala je ona.\n"Mislim da su novinari, kao jedna od najpotplaćenijih i najlošije tretiranih profesija u BiH, već na granici izdržljivosti, i da se mnogi pitaju da li su jedini kojima u ovoj zemlji nije dobro i koji treba da se bune? Jer očigledno kada ukažete na neke probleme, možete samo sebi napraviti problem, a pitanje je da li će to javnost prepoznati", navela je, između ostalog, Milojevićeva. Zaključila je da je želja za ukidanjem RTV takse javnim emiterima ono u čemu se većinski slaže javnost i u RS i u FBiH.\n"Zakonski, prava novinara su zaštićena, ali u praksi ona se gotovo svakodnevno krše, od tužbi protiv medija koje pokreće država, pa do odnosa određenih struktura prema novinarima", istakao je Lučka. Zaključio je kako je i ovo istraživanje pokazalo da politički i ekonomski elementi najviše ugrožavaju novinarske slobode.\n"To nije loša pozicija u odnosu na okruženje, ali nije ni dobra jer je u kategoriji zemalja s vidljivim problemima", istakla je ona na jučerašnjoj tribini na Fakultetu političkih nauka u Banjaluci povodom Svjetskog dana slobode medija. Inače, Dan slobode medija jučer su čestitali brojni zvaničnici i javne ličnosti u BiH.


Suđenje za pokušaj terorističkog napada i uživo na TV – Plus Radio\nHome / Društvo / Suđenje za pokušaj terorističkog napada i uživo na TV\nSuđenje za pokušaj terorističkog napada i uživo na TV\nBy Plus Radio on 17/07/2017 Vrijeme: 07:32\nOdlukom predsjednice Vrhovnog suda Vesne Medenice, suđenje za pokušaj terorističkog napada na dan izbora 16. oktobra prošle godine, čiji početak je zakazan za srijedu 19. jul, biće uživo prenošeno posredstvom Radio difuznog centra.\nKako se navodi u saopštenju objavljenom na sajtu Vrhovnog suda, takvu odluku predsjednica Vrhovnog suda je donijela cijeneći da je neophodno da glavni pretresi u ovom predmetu budu praćeni uz audio-vizuelno snimanje tokom cijelog postupka.\n“Imajući u vidu da je krivično-pravni slučaj koji se odnosi na događaj povodom koga se vodi krivični postupak protiv više lica, čiji zaštitni objekat su najvažnije društvene vrijednosti, i to ustavno uređenje i bezbjednost Crne Gore i dobra zaštićena međunarodnim pravom, a koji je pokrenuo najviši stepen interesovanja javnosti, te uvažavajući princip prava na pravično suđenje i garanciju javnosti sudskih postupaka, pa s tim u vezi nužnost obavještavanja javnosti o krivičnim postupcima, kao i potrebe medijskog izvještavanja o radu sudova, kroz koje se ostvaruje uvid u funkcionisanje krivičnog pravosuđa i doprinosi pravednosti sudskih postupaka”, navodi se u saopštenju Vrhovnog suda.\nIstražni tim, na čijem čelu je bio glavni specijalni tužilac Milivoje Katnić, podigao je optužnicu protiv okrivljenih koji su učestvovali u pripremanju terorističkih napada nakon zatvaranja biračkih mjesta 16. oktobra 2016. Cilj im je bio da, nakon govora lidera Demokratskog fronta, probiju policijski kordon, zauzmu Skupštinu i da čekaju dalja naređenja.\nStav Tužilaštva je da su na čelu kriminalne organizacije bili dvojica Rusa Šišmakov i Popov, za koje se osnovano sumnja da su agenti ruske kontraobavještajne uprave GRU.\nU optužnici su jasno navedene uloge i zadaci lidera Demokratskog fronta Andrije Mandića i Milana Kneževića koje su, prema aktu Tužilaštva, bile pozamašne.\n← Previous Story Kako do naknade za vrijeme nezaposlenosti\nNext Story → “Svega” 13 crnogorskih državljana sa crvenom potjernicom\nSvi u pripravnosti, rastu Skadarsko i Bojana!\nFoto: MONDO Hidrolog Novak Darmanović kazao je za MONDO kakva je situacija na ugroženim mjestima, ali i šta nas očekuje… U poslednjem izvještaju koji nam je dostavljen navodi se...\nGlumac i producent Mima Karadžić će u četvrtoj sezoni serije “Komšije” ugostiti i pjevača narodne muzike Sašu Matića. Mima je želio da dovede Matića u seriju “kako bi sebi ispunio želju”, a...\nGoranović upao u jamu, potraga za njim\nMještanin Golije Momir Goranović je upao u jednu od jama na tom području i trenutno se traži, saznaje Portal Analitika iz OKC-a. Pripadnici Gorske službe spašavanja Crne Gore na...\nDel Potro ili Raonić, Federer ili Ćorić?\nfoto: EPA/Daneil Murphy Poznati su parovi polufinala na Indijan Velsu, ali i ženskog finala Kanadski teniser crnogorskog porekla Miloš Raonić plasirao se u polufinale mastersa u Indijan Velsu,...\nFoto: Thinkstock Obično se veruje da se, kada gubimo težinu, masna tkiva pretvaraju u energiju. Međutim, naučnici sa Univerziteta u Novom Južnom Velsu ističu da to nikako nije slučaj....\nNepune tri nedelje nakon što ga je žiri specijalizovanih novinara proglasio Automobilom godine 2018. U Evropi, najnoviji Volvo model, XC40, zablistaće 22. marta u hali 4 Beogradskog sajma, na...


Prve presude za ilegalno skladištenje otpada - ecofeminizam\nZa zelenije parkove u Novom Sadu\nPrve presude za ilegalno skladištenje otpada\nOkružni sud u Obrenovcu doneo je prve presude za ilegalno skladištenje otpada u Vukićevici. Dve osobe su osuđene na četiri godine zatvora i 600.000 dinara kazne, odnosno godinu i po dana zatvora i 150.000 dinara, rekao je ministar Goran Trivan.\nMinistar zaštite životne sredine Goran Trivan rekao je da prve presude za nepropisno odlaganje opasnog otpada u blizini Obrenovca pokazuju da je u Srbiji počelo ozbiljno da se odgovara za zločin prema životnoj sredini, za RTS.\nPrva prvostepena presuda je bila i to nije konačna presuda, postoje mogućnosti pravnih lekova, ali u ovom trenutku možemo samo da kažemo da je prvostepenom odlukom osoba koja je optužena za taj zločin prema životnoj sredini prvostepeno osuđena na četiri godine zatvora i 600.000 dinara kazne koju mora da plati, a druga osoba na godinu i po dana zatvora i 150.000 dinara ili 250.000 dinara da plati”, navodi Trivan.\nDodaje da se ovakvom odlukom pokazalo da čitava akcija koja je pokrenuta nije bila uzaludna i da se za zločin prema životnoj sredini mora odgovarati.\n“Dakle u Srbije je počelo ozbiljno da se odgovara za zločin prema životnoj sredini i tako ćemo i nastaviti”, zaključio je ministar zaštite životne sredine.\nBurad sa 25 tona raznog opasnog otpada pronađena su u decembru 2017. i februaru 2018. godine u ataru sela Vukićevica kod Obrenovca.\nkazne, Obrenovac, opasan otpad, presuda, životna sredina\n← Podsticajna sredstva nisu isplaćena u punom iznosu\n“Pesma ptica u zoru” →


Da li može ultrazvuk da šteti bebi? - Zdravlje i bezbednost - Ringeraja.rs\nDa li je ultrazvuk štetan? "Ne" je službeni stav Nemačkog društva za ultrazvuk u medicini (DEGUM).\n"Uprkos desetinama godinama istraživanja, ne postoji studija koja sugeriše da ultrazvučni pregledi u trudnoći mogu na bilo koji način da naude nerođenom detetu" kaže dr Kai-Sven Heling, potpresednik DEGUM-A.\nOpasnost od porasta temperature\nJedina opasnost za po mišljenju stručnjaka još uvek postoji od ultrazvuka je povećanje od porasta temperature tretiranog tkiva u majci. Još uvek je niža od temperature koja se razvija u telu pri povišenoj temperaturi usled bolesti ili zbog aktivnosti.\nMeđutim, ako se ultrazvuk koristi više od nekoliko minuta, što je obično slučaj, ultrazvuk može imati štetan učinak na bebu.\nNoviji i napredniji ultrazvuk je precizniji, koji prikazuju najsitnije detalje o bebinom telu, koji su nažalost potencijalno štetniji.\nUltrazvučni talasi u određenoj tački (ili sa suviše dugim pregledom ili suvišnim ultrazvukom) potencijalno će dopreti do bebe, delovaće se na nežnu i osetljivu strukturu, tkiva i organe u rastu i razvoju koje bi svakako trebalo da izbegavate, posebno je ako je to želja roditelja nakon porođaja da imaju snimak njihove bebe u stomaku. Beba će uskoro da se rodi, i moćićete da je dotaknete uživo, posmatrati je i grliti je, a onda uživati u slatkim trenucima da li ima nos na majku ili oca.\n3d - trodimenzionalni prikaz statične slike deteta u visokoj rezoluciji\n4d - trodimenzionalni prikaz deteta u pokretu u realnom vremenu\nJedina opasnost za po mišljenju stručnjaka još uvek postoji od ultrazvuka a to je povećanje od porasta temperature tretiranog tkiva u majci. Još uvek je niža od temperature koja se razvija u telu pri povišenoj temperaturi usled bolesti ili zbog aktivnosti. Međutim, ako se ultrazvuk koristi više od nekoliko minuta, što je obično slučaj, ultrazvuk može imati štetan učinak na bebu.


HDZ-ov ministar u dresu reprezentacije BiH “poslao poruku“ Komšiću i Bošnjacima - Balkanis\nHDZ-ov ministar u dresu reprezentacije BiH “poslao poruku“ Komšiću i Bošnjacima\nSkupština Hercegovačko-neretvanskog kantona (HNK) usvojila je u Mostaru rebalans budžeta HNK-a za 2018. godinu u iznosu od 232 miliona maraka te dala suglasnost na izmjene i dopune Financijskog plana Zavoda zdravstvenog osiguranja HNK-a za 2018. godinu.\n”Rebalans se odnosi na kreditno zaduženje i kupovinu hotela ‘Ero’ i smještaj županijskih, odnosno vladinih institucija, dok je Financijski plan Zavoda vezan za potpisane kolektivne ugovore sa zdravstvenim djelatnicima i osiguranje određenog dijela sredstava prema bolnicama kako bi se ti ugovori mogli ispoštovati do konca godine”, izjavio je novinarima predsjednik županijske skupštine Šerif Špago. Tokom današnje sjednice ministar zdravstva HNK, doktor Goran Opsenica ponovo je danas zabavljao poslanike u skupštinskim klupama ovog kantona.\nNaime, ministar je, govoreći o određenim temama i problemima za govornicu izašao u dresu reprezentacije Bosne i Hercegovine. Time je, kako je rekao, želio poručiti da je Bosna i Hercegovina zemlja svih nas, a ne samo dijela građana koji je za sebe prisvajaju, prenosi Fokus. Doktor Opsenica je s dresom ustvari želio poslati poruku Željku Komšiću i njegovim glasačima – Bošnjacima.


Potpredsednik Vlade i ministar trgovine, turizma i telekomunikacija Rasim Ljajić izjavio je da će biti izdvojeno dve milijarde dinara za turističke vaučere za odmor u Srbiji koje će moći da koristi još 400.000 naših gradjana i dodao da je planirano da destinacije, osim banja i planina, budu i Beograd i Novi Sad.\nS obzirom da je ova akcija usledila kao odgovor na situaciju nastalu zbog vorisa korona, Ljajić kaće da se razmatra mogućnost da i ova dva grada, koja su najviše pogodjena u smislu pada turističkog prometa, budu uključena, jer su, kaže, oni vukli ceo turistički promet u zemlji.\n„Nema sumnje da ćemo sa novim gostima nadomestiti gubitak koji će uslediti zbog pada medjunarodnih turističkih putovanja. Ovo je pokušaj da smanjimo gubitke koji će sigurno biti veliki u ovoj godini“, istakao je Ljajić.\nKaže da su procene da će na svetskom nivou gubitak u oblasti turizma biti oko 450 milijardi evra, jer je, ukazuje, turizam prva grana privrede koja je pogodjena zbog pandemije.\nMedjutim, kako kaže, ohrabruje činjenica da je turizam nakon svetske ekonomske krize pokazao da se prvi oporavlja i da je najfleksibilniji na ovakve krize.\n22 April 2020 1323 pregleda\n17 Dec 2020 357 pregleda\n6 Nov 2020 401 pregled\n27 Sep 2020 603 pregleda\n19 Avg 2020 676 pregleda\n19 Avg 2020 660 pregleda\n8 Feb 2020 5118 pregleda\n16 Dec 2019 2123 pregleda\n2 Apr 2019 2031 pregled\n9 Maj 2020 1909 pregleda\n31 Mar 2020 1728 pregleda


Skupština Judo saveza: Andrija Čađenović smijenjen – Reprezentacija.me\nAndrija Čađenović nije više predsjednik Judo saveza Crne Gore – njemu je izglasano nepovjerenje na sjednici Skupštine, koja je održana u Kolašinu, saopšteno je iz te organizacije.\nNa sjednici su prisustvovali delegati 12 od 22 kluba.\nU saopštenju se navodi da predsjednik Saveza i Upravni odbor JSCG članovima Skupštine nisu dostavili “kopije svih štampanih i skeniranih izvoda iz banke, izvještaj ovlaštene knjigovođstvene agencije i izvještaj o platnim karticama svih dobavljača i vršioca usluga JSCG, kako bi delegati imali jasan uvid o finasiranju”, kao ni i zapisnici i odluke sa sjednica UO, iako im je, kako je navedeno, to traženo više puta.\n“Do dana održavanja sjednice traženi dokumenti nisu dostavljeni i samim tim je dato negativno mišljenje na finansijski izvještaj, koji nije ni usvojen i biće predmet daljih kontrola o kojem će se starati novi organi JSCG”.\nNa sjednici je imenovano šest novih delegata u Skupštini JSCG, kao i verifikovano devet novih klubova koji su aplicirali za prijem u članstvo, a koji će biti punopravni za šest mjeseci od održavanja sjednice JSCG na kojoj su verifikovani.\nNaredna vanredna, odnosno izborna Skupština će se održati za 15 dana, kada će se birati novo rukovodstvo Saveza i UO.\nDeset dana od zakazivanja izborne sjednice klubovi će biti u obavezi da dostave predloge za novog predsjednika i članove UO.\n“Po izboru novog rukovodstva očekujemo da se radi na pomirenju, unapređenju i omasovljenju džudo sporta u Crnoj Gori, jer su previranja i medijska prepucavnja u prethodnom periodu nanijela mnogo štete u našem sportu, a posebno takmičarima, kao i lošem imidžu kod međunarodnih organa i džudo institucija”, zaključuje se u saopštenju.\nTags: Andrija CadjenovicJudo savez Crne Gore\nBivši Džudo savez je izbrisan zbog bahatosti Bečanovića


Vesti online / Vesti / Srbija / EK skratila postupak za vraćanje viza\nEvropska komisija je usvojila mere kojima skraćuje postupak za suspenziju bezviznog režima, ukoliko to bude potrebno. Međutim, građani Srbije ne treba da brinu jer njima, za sada, vize neće biti potrebne. U Briselu kažu da će nova mera biti aktivirana samo u slučaju da su druge mogućnosti iscrpljene.\nEU: Lažni azilanti ugrožavaju bezvizni režim\nTalas nemira na severu Afrike i protest Belgije i još nekih zemalja zbog azilanata sa Balkana pokrenuo je u Evropskoj komisiji raspravu o kontroli kretanja kroz Uniju.\nU prvom trenutku izgledalo je da će zemlje Unije ukinuti povlastice u kojima građani Srbije uživaju nepune dve godine. Predloženo rešenje, prema najavama iz Brisela, treba da osigura postojeći sistem i omogući njegovo širenje.\n"Upravo razgovaramo sa Srbijom i Makedonijom da bismo zajedno umanjili probleme. Određenog napretka ima, ali to je problem koji imamo i u drugim zemljama", kaže Sesilija Malstrom, evropska komesarka za unutrašnje poslove.\n"Ovo je izuzetna mera. To je poslednje rešenje, posle niza mera koje postoje. Nije nam namera da bude odmah uvedeno, a nadamo se da nikad neće biti korišćena", kaže ona.\nEvropska komesarka za unutrašnje poslove poručuje da u slučaju problema neće biti automatske suspenzije vizne slobode, nego će svaki slučaj biti razmatran pojedinačno, uz poštovanje predviđene procedure.\nKako se navodi u saopštenju evropske komesarke za unutrašnje poslove, osim tehničkih izmena i razjašnjenja predložene novine predviđaju uspostavljanje "zaštitne klauzule" kao mehanizma koji će omogućiti privremenu suspenziju bezviznog režima za građane trećih zemalja u izuzetnim slučajevima i vanrednim situacijama.\nKao razlog za uvođenje "zaštitne klauzule" navodi se da se posle liberalizacije viznog režima sa nekim zemljama zapadnog Balkana nekoliko zemalja članica EU suočilo sa značajnim prilivom došljaka koji su doputovali zahvaljujući bezviznom režimu i potom zloupotrebli procedure za traženje azila.\nEX YU Morate da zbrinete izbeglice


Brčanski Forum - Daljnje srozavanje Distrikta: Entitetske Advokatske komore jedinstvene da nema uslova za formiranje brčanske Advokatske komore???\nDaljnje srozavanje Distrikta: Entitetske Advokatske komore jedinstvene da nema uslova za formiranje brčanske Advokatske komore???\nPredsjednik IO Advokatske komore RS Miljkan Pucar, izjavio je danas nakon sastanka sa pravosudnom komisijom Brčko distrikta BiH, a povodom traženje izlaza za prekid sedmomjesečnog štrajka brčanskih advokata, da su obje entitetske komore BiH, jedinstvene u stavu da nema uslova za formiranje Advokatske komore Brčko distrikta BiH.\n“ Članarina za rad Komore, prikupljena od 34 brčanska advokata, ne bi mogla zadovoljiti ni minimum uslova međunarodne advokatske unije koji se prije svega odnose na obezbijeđivanje nezavisnosti i samostalnositi u radu Komore.\nČlan Portestnog odbora brčanskih advokata Milenko Marjanović izjavio je novinarima da je vladavina prava u Brčkom zamrznuta već sedam mjeseci, ali da se nada da će nakon svih iznesenih argumenta prevladati razum i da će se i u ovoj lokalnoj zajednici primjenjivati standardi kakvi postoje u naprednim demokratskim i pravnim državama u svijetu.


BiH opredijeljena za povlačenje novih investicija i stvaranje radnih mjesta — Radio Velkaton : Radio Velkaton\nRadio Velkaton > Biznis > BiH opredijeljena za povlačenje novih investicija i stvaranje radnih mjesta\nBiH opredijeljena za povlačenje novih investicija i stvaranje radnih mjesta\nIzmjene i dopune Zakona o politici direktnih stranih ulaganja u Bosni i Hercegovini naći će se pred zastupnicima Parlamentarne skupštine Bosne i Hercegovine nakon završetka kolektivnih godišnjih odmora, na sjednici početkom septembra.\nPrije toga, 26. augusta o njemu će se očitovati Ustavnopravne komisije Predstavničkog doma Parlamentarne skupštine BiH, kao i nadležne komisije u oblasti ekonomskih poslova.\nDonošenjem izmjena i dopuna Zakona o politici direktnih stranih ulaganja u BiH s jasnim i preciznim odredbama stvorit će se veća pravna sigurnost, unaprijediti i pojednostaviti proces priliva direktnih stranih ulaganja kao i poboljšati poslovno okruženje i investicijska klima.\nNaglašeno je da bi izmjene i dopune Zakona o politici direktnih stranih ulaganja u skladu sa novim, modernim rješenjima pomogle u otklanjanju barijera u poslovanju u javnog i privatnog sektora.\n“Ovim bi se poslala jasna poruka investitorima da je BiH opredijeljena za povlačenje novih investicija i za zadržavanje i proširenje postojećih investicija u zemlji, stvaranje novih radnih mjesta i jačanje održivog ekonomskog razvoja u državi. Također, Bosna i Hercegovina bi imala Zakon o politici direktnih stranih ulaganja s izmjenama i dopunama odredbi koje uređuju ključne oblasti ažuriranim u skladu s najboljim praksama koji bi doprinio boljem imidžu države i jačanju konkurentnosti”, stav je Vijeća ministara Bosne i Hercegovine naveden u obrazloženju razloga za donošenje izmjena i dopuna Zakona o politici direktnih stranih ulaganja u Bosni i Hercegovini.\nVijeće ministara BiH je, inače, na sjednici 25. juna utvrdilo tekst izmjena i dopuna Zakona o politici direktnih stranih ulaganja u BiH i uputilo ga 17. jula na razmatranje Parlamentarnoj skupštini BiH po redovnoj proceduri.\nInače, Vijeće ministara BiH je na 57. sjednici održanoj 17. jula 2013. godine razmotrilo i usvojilo Informaciju u vezi sa realizacijom aktivnosti u okviru projekta poboljšanja poslovnog okruženja i jačanja konkurentnosti i trgovinske logistike u Bosni i Hercegovini. O čemu je obavijestilo Ministarstvo vanjske trgovine i ekonomskih odnosa radi njegove provedbe.\nU sklopu informacije usvojen je i izvještaj o procjeni uticaja regulative na Zakon o politici direktnih stranih ulaganja u Bosni i Hercegovini s opcijom 2 općeg cilja – izmjene i dopune Zakona o politici direktnih stranih ulaganja u BiH.\nDopunjen je član kojim je propisano da ukoliko ovim zakonom nije drugačije predviđeno “strani ulagač ima pravo da investira, reinvestira dobit iz takvih ulaganja u bilo koji i sve sektore privrede Bosne i Hercegovine i to u istom obliku i pod istim uvjetima definisanim za rezidente BiH i važećim zakonima i propisima Bosne i Hercegovine, entiteta i Brčko distriktu BiH”.\nU Zakonu ostaje odredba prema kojoj bez obzira na na politiku slobodnih direktnih stranih ulaganja u Bosnu i Hercegovinu, strani ulog u osnovnom kapitalu nekog poslovnog subjekta koji se bavi proizvodnjom i prodajom oružja, municije, eksploziva za vojnu upotrebu te medijskim poslovima neće preći 49 posto od glavnice u njemu.\nU slučaju ulaganja u sektore koji podliježu restrikcijama, propisuje se da strani ulagači moraju dobiti prethodno odobrenje od nadležnog organa u odgovarajućem entitetu.\n“Vlada entiteta može donijeti odluku, ukoliko ocijeni opravdanim, da ulog stranog lica kod određenih privrednih društava ne podliježu restrikciji, a sve u skladu s propisima kojim su regulisane ove oblasti”, navedeno je u dopunjenom stavu člana 4. Zakona o politici direktnih stranih ulaganja u Bosni i Hercegovini.\nDopunjena je i odredba kojom je naznačeno da Bosna i Hercegovina, entiteti i Brčko distrikt BiH “neće vršiti diskriminaciju stranih ulagača u bilo kom obliku, uključujući, ali ne i ograničavajući se na njihovo državljanstvo, sjedište, odnosno boravište, religiju ili državu porijekla investicija”.


Gradonačelnik, povodom obeležavanja školske slave Svetog Save: od prvog septembra besplatni udžbenici za sve zrenjaninske đake prvake | Zrenjanin\n27. januar 2022. 11:13:36\n- Grad Zrenjanin će za sve đake koji polaze u školu 1. septembra godine obezbediti besplatne udžbenike, uz besplatne đačke torbe i pripadajući pribor, kao što je bilo i do sada. To je još jedan vid pomoći grada i naš doprinos roditeljima đaka prvaka da svoje mališane što lakše pripreme za veliki i značajan događaj, polazak u školu - rekao je gradonačelnik.\nGradonačelnik Salapura je poručio da je Savindan je važan za sve škole, jer se na taj način čuva uspomena na prvog srpskog arhiepiskopa i velikog prosvetitelja, koji je pokazao šta znači praštanje, ljubav, dostojanstvo, čast i znanje.\n- Sveti Sava je postavio temelje obrazovanja, prosvetiteljstva, pravde i istine i srpski narod je srećan što ima takvu ličnost u svojoj istoriji. Svetosavlje je put kojim moramo da idemo i ja svim nastavnicima, direktorima, prosvetnim radnicima, a posebno đacima u školama na teritoriji našeg grada upućujem srdačne čestitke povodom školske slave Svetog Save - istakao je gradonačelnik Zrenjanina.


NSZ obustavlja prekvalifikaciju nezaposlenih u IT sektor - PRIJEPOLJE ONLINE\nNacionalne službe za zapošljavanje ukida se 21 obuka različitih\nprofila, a ostaje samo obuka za 75 PHP programera u Beogradu, koja je\nprekinuta u prošlom krugu pa se nadoknađuje.\nNa osnovu analize zapošljavanja polaznika iz prethodno sprovedene faze\nod 700 polaznika, utvrđeno je da je usled nižeg nivoa zapošljavanja\njunior programera koje iznosi 17% i koje je zaposleno na programerskim\nmestima, potrebno obustaviti postupak javne nabavke usluga izvođenja\nspecijalističkih informatičkih obuka nezaposlenih lica za potrebe\ntržišta rada – navodi se u odluci.\nDirektor Vojvođanskog IKT\nklastera Milan Šolaja, u čiji program prekvalifikacije se Vlada RS\nuključila, kaže da će rezultati prekvalifikacije biti dobri ukoliko je\nkvalitetna selekcija kandidata, program obuke, predavači, ukoliko je\ndobra koordinacija i saradnja izvođača obuka sa kompanijama. On smatra\nda je u državnom programu IT prekvalifikacija izuzetak donekle odabir\nkandidata, jer je država odlučila da radi prvi krug selekcije i da samo\noni koji prođu taj prvi krug mogu da se prijave kod organizatora obuke.\nMislim da je ovo pogrešno i da organizatori obuke treba da imaju u\npotpunosti kontrolu nad selekcijom polaznika, jer je njima u direktnom\ninteresu da prime najbolje kandidate. S druge strane, potrebno je posao\nprekvalifikacije poveriti organizacijama koje imaju dokazane kapacitete\nza ovakav posao. To ne moraju po pravilu da budu niti obrazovne\ninstitucije (državne ili privatne), niti kompanije, niti klasteri ili\nbilo koja druga vrsta organizacije. Proces selekcije organizatora obuke\ntreba na vrh da izdvoji organizacije koje zadovoljavaju gore navedenih\npet uslova – navodi Šolaja.\nThe post NSZ obustavlja prekvalifikaciju nezaposlenih u IT sektor appeared first on PPmedia.


Rusi osumnjičeni u aferi Skripalj kažu da su u Britaniji bili turistički - Izazov\nRusi osumnjičeni u aferi Skripalj kažu da su u Britaniji bili turistički\nNovi magazin 13. septembra 2018. 12:57\nDvojica Rusa koje je London identifikovao i optužio da su odgovorni za trovanje bivšeg ruskog špijuna Sergeja Skripalja i njegove ćerke u Engleskoj rekli su danas u televizijskoj izjavi da su bili u martu u Solzberiju kao turisti.\nU intervjuu za rusku televiziju RT dva muškarca, koja liče na dvojicu osumnjičenih čije slike su objavljene u Britaniji, rekli su da su posetili Solzberi u martu, nazivajući ga „divnim gradom“ i da su hteli da posete čuvenu katedralu u tom gradu, prenosi Frans pres.\nOni su takođe potvrdili da se zovu Aleksander Petrov i Ruslan Boširov, kako su navele britanske vlasti koje ih optužuju da su agenti ruske vojne obaveštajne službe GRU.\nBritanija je navela da su Boširov i Petrov agenti vojne obaveštajne službe koji su poslati u Solzberi da otruju bivšeg ruskog agenta Skripalja i njegovu ćerku. Britanija je objavila snimke nadzornih kamera na kojima se oni vide kako se šetaju po Skripaljevom kraju.\nNjihovo pojavljivanje na ruskoj televiziji usledilo je posle jučerašnje izjave ruskog predsednika Vladimira Putina da su u Rusiji pronađena dvojica osumnjičenih, koji su civili, a ne agenti ruske vojne obaveštajne službe kako tvrde Britanci, i koji nisu uradili ništa kriminalno.\nPutin, koji je govorio na ekonomskom forumu, pozvao je dvojicu muškaraca da se pojave u nekim medijima i da ispričaju svoju priču.\nVOJNA PARADA U TEHERANU: Novi borbeni avioni parali nebo, prodefilovao…\nNova gasna direktiva EU: Ciljaju „Severni tok 2“, a pogađaju i…\nIzrael prvi put napao Siriju supersoničnom raketom nazvanom po video…


Tramp: Završavamo eru beskonačnih ratova - Sombor portal\nPočetna Region i svet Tramp: Završavamo eru beskonačnih ratova\nEPA-EFE (Chris Kleponis / POOL)\nAmerički predsednik Donald Tramp suočen sa kritikama zbog planova da povuče skoro 10.000 vojnika iz Nemačke rekao je danas diplomcima na vojnoj akademiji Vest Point da je njegov posao da brani vitalne interese Amerike, a ne da vodi „beskonačne ratove“ u dalekim zemljama.\n„Završavamo eru beskonačnih ratova“, rekao je Tramp pred hiljadu kadeta.\nOn je rekao da zadatak američkog vojnika nije da obnavlja međunarodne odnose već da „brani i da brani jako našu naciju od stranog neprijatelja“, prenosi Rojters.\n„Nije posao američke vojske da rešava stare konflikte u dalekim zemljama za koje mnogi ljudi nisu nikad čuli“, rekao je on.\n„Došli ste ovde i sa farmi i iz gradova, iz velikih i malih država, različitih rasa, vere i boje. Ali kad ste ušli u ovaj kompleks, postali ste deo jednog tima i jedne porodice koja ponosno služi američkoj naciji“, rekao je Tramp.\nPrethodniNove meteo-stanice za pet gradova u Vojvodini za veći prinos u poljoprivredi\nSledećiLuna-parku nije mesto na livadi pred Samoizborom


Naslovna/Politika/Dodik prelomio: Metla za Pavića! Do kraja decembra Čubrilović preuzima pozicije iz dosadašnje kvote DNS-a\nKako je objavila Republika, dio DNS-a okupljen oko Marka Pavića gubi podršku SNSD-a. Tekst prenosimo u cijelosti:\nMilorad Dodik, lider SNSD-a, najjače političke partije u vladajućem bloku u Republici Srpskoj, u novoj Vladi Republike Srpske i u skupštinskoj većini u parlamentu Srpske neće računati na frakciju u okviru DNS-a, koju vodi Marko Pavić.\nIzvor u vrhu SNSD-a potvrdio je da je Dodik još u toku kampanje za prethodne opšte izbore u BiH najavio, a nakon izbora na sastancima stranačkog vrha i potvrdio da za Pavića i njegovu ekipu neće biti mjesta u novoj Vladi Republike Srpske.\nIsti izvor navodi da Dodik sa Pavićem sedmicama nema nikakvu komunikaciju, ne javlja mu se na telefonske pozive, a šta misli o njemu i njegovim stranačkim perjanicama najbolje je pokazalo glasanje SNSD-ovih poslanika na konstitutivnoj sjednici parlamenta Srpske.\nNa toj sjednici kandidat Pavićeve frakcije u okviru DNS-a za predsjednika parlamenta Duško Ivić iz Prijedora dobio je podršku samo osam poslanika, dok je šef suprotstavljene frakcije Nedeljko Čubrilović dobio 51 glas i izabran za predsjednika parlamenta.\n”Pavić i njegova frakcija, koju čine stranački prebjezi i ljudi sa debelim policijskim dosijeima, na prethodnim izborima je otvoreno radila za kandidate opozicije Vukotu Govedaricu i Mladena Ivanića”, tvrdi izvor u vrhu SNSD-a.\nU podršci opozicionim kandidatima za predsjednika Republika Srpske i srpskog člana Predsjedništva BiH, dodaje izvor, posebno su se isticali Pavićevi ”pajtosi” u Banjaluci i Istočnom Sarajevu Milan Radović i Nenad Nešić, te Đorđe Popović, smijenjeni Pavićev kadar iz Rudnika i termoelektrane ”Ugljevik”.\n”U Pavićevoj ekipi, koja je u kampanji za opšte izbore u oktobru radila protiv kandidata vladajuće koalicije za predsjednika RS i člana Predsjedništva BiH, nalaze se i smijenjeni ministar prosvjete i kulture Dane Malešević, te Dragan Savanović, Saša Panić i Daliborka Kerezović, smijenjeni direktori preduzeća u Doboju, Banjaluci i Kotor Varoši iz kvote DNS-a”, napominje izvor.\nDodaje da će frakcija u okviru DNS-a, koju vodi Nedeljko Čubrilović, predsjednik parlamenta Srpske, u novoj Vladi Republike Srpske dobiti dva ministarstva, kao i većinu pozicija u javnim preduzećima koje je DNS do sada imao na republičkom nivou.\n”Narednih dana uslijediće čistka Pavićevih ljudi u Vladi Republike Srpske i javnim preduzećima i imenovanje na te pozicije ljudi iz frakcije Nedeljka Čubrilovića i očekujemo da taj posao u cijelosti bude završen do kraja decembra”, tvrdi izvor u vrhu SNSD-a.\nDNS Marko Pavić Milorad Dodik Nedeljko Čubrilović\nŠarović: Pravda za Davida je najiskreniji protest u istoriji Republike Srpske


Općina Centar odobrila 36 zahtjeva za sufinansiranje vantjelesne oplodnje | Novi.ba\nČubrilović: Sistem da funkcioniše bez obzira na personalna rješenja Plaćanje “markica” za 2018. godinu samo u bankama i poštama\nOpćina Centar odobrila 36 zahtjeva za sufinansiranje vantjelesne oplodnje\nObjavljeno:18.12.2017 - 13:19\nSarajevska Općina Centar započela je projekt vrijedan 100.000 KM čiji je cilj sufinansiranje troškova vantjelesne oplodnje slijedeći prakse većine evropskih zemalja.\nS obzirom na to da u Bosni i Hercegovini još nema zakona kojim bi ta oblast bila regulirana, početkom godine načelnik Općine Centar Nedžad Ajnadžić donio je Pravilnik o raspodjeli novčanih sredstava za sufinansiranje troškova za pružanje usluga vantjelesne oplodnje.\n- Za ovu pomoć vlada veliki interes bračnih parova, a u toku ove godine odobreno je 36 zahtjeva za sufinansiranje troškova vantjelesne oplodnje za šta je utrošeno 64.738 KM. Općina sufinansira troškove za prva dva pokušaja vantjelesne oplodnje u saradnji sa Zavodom zdravstvenog osiguranja Kantona Sarajevo, odnosno plaća razliku od onih troškova koje refundira Zavod zdravstvenog osiguranja i od onoga koliko košta sam postupak - rekao je Ajnadžić.\nZa prvi pokušaj Općina sufinansira do 1.000 KM razlike, a drugi do 3.000 KM.\n- Pored toga, proširili smo davanja, pa smo odlučili da ukoliko žena u prvom i drugom pokušaju vantjelesne oplodnje ne uspije ostvariti trudnoću, Općina finansira još naredna dva pokušaja bez obzira na Zavod zdravstvenog osiguranja - naglasio je Ajnadžić a saopćeno je iz Općine Centar.\nIz Službe za rad, socijalna pitanja, zdravstvo, izbjegla i raseljena lica Općine Centar koja je nosilac projekta navode da ženama starijim od 40 godina Općina sufinansira dva pokušaja iznosom do 50 posto od ukupne cijene troškova vantjelesne oplodnje, gdje najveći izdvojeni iznos može biti do 2.500 KM.\nPrema procjenama i statistikama u BiH postoji 90.000 bračnih parova koji imaju problem sa začećem.\nZbog krijumčarenja migranata uhapšeno šest državljana BiH\nČović: Članovi Predsjedništva BiH trebaju iznositi zajedničke stavove\nTouch screen rukavice su odličan izbor za Vas u hladnim zimskim danima!\n10 KM 6 KM Više


04. jun 2016. 12:24\nSvi igrači koji će dobili priliku da igraju za Englesku na Evropskom prvenstvu nastupaju u domaćem prvenstvu i utisak je da je Hodžson dao priliku najkvalitetnijima koje ova država ima. Istina, brojne kontroverze izazvao je iskusni stručnjak pozivanjem člana šampionske generacije Lestera Danija Drinkvotera. Tamošnja javnost se drznula po tom pitanju, a direktan konkurent za ovu poziciju Mark Nobl, vezista Vest Hema koji je izostao sa spiska, istakao je povodom ovog slučaja da je bolji igrač od fudbalera "lisica" naglasivši da neće ni gledati prvenstvo zbog Hodžsonove odluke da ga ne pozove. Ipak, to je samo kap u moru koja ne bi trebalo da naruši atmosferu u timu Albiona, koji je na prethodnih deset mečeva zabeležio samo dva poraza.\nMeđutim, pogled na napad Engleza nijednog fudbalskog sladokusca ne ostavlja ravnodušnim. Najveće nade Hodžson će polagati u dvojac najisturenijih igrača DŽejmi Vardi - Hari Kejn. Tu su i krilni igrač Mančester sitija Rahim Sterling, iskusni Vejn Runi i Danijel Staridž, kao i budućnost engleskog fudbala Danijel Rašford.\nNajslabije rangirana selekcija u B grupi je sastav Rusije koji zauzima 29. poziciju na FIFA rang-listi. Međutim, za razliku od debitanta Velšana i Slovaka, najveća država sveta može da se pohvali učešćem na prethodna tri završna turnira Starog kontinenta. Posebno će Rusima ostati urezano u sećanju leto 2008. kada su stigli do polufinala prvenstva Evrope. Sada imaju znatno promenjen sastav i teško je očekivati da će neko iz postojeće generacije nadmašiti Pavličenka, Aršavina i Žirkova, ali u “zbornaji” veruju u prolazak grupne faze. Većina iz poslednje linije tima na čelu sa golmanom Igorom Akinfejevim bila je deo te generacije. Kao i tada stub odbrane ruskog tima činiće braća blizanci iz CSKA Valeri i Aleksej Berezucki uz kapitena "armejaca" Sergeja Ignaševiča potpomognuti internacionalcem iz Šalkea Romanom Nojštaderom. Srednji red je rezervisan za igrače moskovskih ekipa poput Igora Denisova iz Dinama, Glušakova iz Spartaka, Samedova iz Lokomotive, odnosno Golovina i Širokova iz CSKA. Najpoznatije ime u napadu biće Aleksandar Kokorin iz Zenita kome će društvo praviti saigrač Artem Dzjuba i Fjodor Samolov iz Krasnodara.\nVels - Slovačka 18.00\nEngleska - Rusija 21.00\nRusija - Slovačka 15.00\nEngleska - Vels 15.00\nRusija - Vels 21.00\nSlovačka - Engleska 21.00


Pravilnik o podsticajima za organsku biljnu proizvodnju – Agroprofit\nHomeOstale temePravilnik o podsticajima za organsku biljnu proizvodnju\nPravilnik o korišćenju podsticaja za organsku biljnu proizvodnju donelo je Ministarstvo poljoprivrede i zaštite životne sredine.\n2) regres za sredstva za ishranu bilja i oplemenjivače zemljištadozvoljene za primenu u organskoj biljnoj proizvodnji u skladu sa propisom kojim se uređuju metode organske proizvodnje i koja su upisana u registar u skladu sa propisom kojim se uređuju sredstva za ishranu bilja i oplemenjivači zemljišta (u daljem tekstu: regres za đubrivo) u iznosu od 17 dinara po litru, odnosno kilogramu, a najviše 3.400 dinara po hektaru.\nPodsticaji iz stava 1. tačka 1) ovog člana utvrđuju se u odgovarajućem iznosu po vrsti pojedine mere koji se uvećava 70 % od iznosa za podsticaje koji se za istu vrstu mere isplaćuju u skladu sa posebnim propisima kojima se uređuje raspodela podsticaja u poljoprivredi i ruralnom razvoju za osnovne podsticaje u biljnoj proizvodnji.\nKo ima pravo na podsticaje za organsku proizvodnju?\nPravo na podsticaje ostvaruje pravno lice, preduzetnik i fizičko lice – nosilac komercijalnog porodičnog poljoprivrednog (u daljem tekstu: podnosilac zahteva), koji pored uslova propisanih zakonom kojim se uređuju podsticaji u poljoprivredi i ruralnom razvoju, odnosno propisom kojim se bliže uređuju uslovi za ostvarivanje prava\nna osnovne podsticaje u biljnoj proizvodnji i prava na regres za đubrivo, ispunjava i sledeće uslove:\n1) da je sa ovlašćenom kontrolnom organizacijom (u daljem tekstu: ovlašćena organizacija) zaključio ugovor o vršenju kontrole i sertifikacije u organskoj proizvodnji koji važi za godinu za koju se podnosi zahtev za korišćenje podsticaja, odnosno u slučaju grupne sertifikacije da je zaključio ugovor o saradnji sa proizvođačem i da je u ugovoru koji je taj proizvođač zaključio sa ovlašćenom kontrolnom organizacijom podnosilac zahteva naveden kao proizvođač kooperant, u skladu sa posebnim propisom kojim se bliže uređuje kontrola i sertifikacija u organskoj proizvodnji i\nmetode organske proizvodnje;\n3) da u naredne tri godine od godine za koju je ostvarilo pravo na podsticaje za organsku biljnu proizvodnju primenjuje metode organske biljne proizvodnje u skladu sa zakonom kojim se uređuje organska proizvodnja, na\nkatastarskim parcelama za koje je ostvarilo pravo na podsticaje za organsku biljnu proizvodnju.\nZahtev za ostvarivanje prava na regres za đubrivo podnosi se jedanput godišnje, u dva primerka Ministarstvu finansija – Upravi za trezor, u periodu od 3. maja do 30. septembra tekuće godine, na Obrascu 2 – Zahtev za\nostvarivanje prava na regres za đubrivo za organsku proizvodnju u _______ godini, koji je odštampan uz ovaj pravilnik i čini njegov sastavni deo.\nUz zahtev se podnosi original fiskalnog isečka izdat u skladu sa zakonom kojim se uređuju fiskalne kase.\nZa ostvarivanje prava na podsticaje dostavlja se i kopija ugovora zaključenog sa ovlašćenom organizacijom sa rokom važenja za godinu za koju se podnosi zahtev za korišćenje podsticaja, odnosno u slučaju grupne sertifikacije kopija ugovora o saradnji sa proizvođačem i kopija ugovora koji je taj proizvođač zaključio sa ovlašćenom kontrolnom organizacijom u kojem je podnosilac zahteva naveden kao proizvođač kooperant.\nUslučaju zakupa poljoprivrednog zemljišta na kome se obavlja organska proizvodnja ili u slučaju zemljišta koje je dobijeno na korišćenje, dostavlja se i overena kopija ugovora o zakupu, odnosno korišćenju zemljišta.\nVIŠE O OVOM I OSTALIM PRAVILNICIMA PROČITAJTE OVDE\npravilnik o podsticajima zaorgansku biljnu proizvodnju


Proba velike mature zakazana za kraj oktobra - Društvo - Dnevni list Danas\nPočetna » Društvo » Proba velike mature zakazana za kraj oktobra\nProba velike mature zakazana za kraj oktobra\nPilotiranje državne mature, odnosno prva proba, biće održana od 27. do 30. oktobra u 101 srednjoj školi u Srbiji, a cilj je da se vidi kvalitet ispitnih zadataka i dela procedure, rečeno je danas na predstavljanju projekta državne mature u Beogradu.\n0Piše: FoNet 16. oktobra 2020. 11.33\nŠarčević je istakao da projekat državne mature finansira Evropska unija sa oko 3,7 miliona evra.\nUpitan šta će biti ako se situacija sa korona virusom pogorša, ministar Šarčević je rekao da se Srbija za sada dobro drži i da će ako treba za probu mature biti napravljen poseban režim, te da će ostali učenici nastavu pratiti onlajn, jer ne sme da se gubi tempo u državnoj maturi.\nŠarčević je najavio i da posle formiranja Vlade mora da se izmeni Zakon o visokom obrazovanju.\nNa pitanje šta će biti ako test „procuri“, kao što je više puta bio slučaj sa malom maturom, Šarčević je rekao da pokušaja prevara može da bude uvek i da se radi na tome da se ti pokušaji spreče.\nDelegacija EU u Srbiji, Ministarstvo prosvete, Mladen Šarčević, Sem Fabrici, srednja škola, Učenici, Velika maturaBeograd\nForum srednjih stručnih škola uputio dopis Ružiću u kome traže da odustane od male mature


Samo dan pošto su slavile protiv Čelika sa 56 poena razlike, izabranice Marine Maljković su imale malo teži posao protiv Vršca, ali su na kraju rutinski slavile.\nDomaće košarkašice su u prvom poluvremenu držale vođstvo, ali je u nastavku usledio preokret i na kraju lak trijumf šampionki Srbije.\nNajbolja u redovima Partizana bio je Milica Dabović sa 17 poena, dok je Bruk Kvinan dodala 11 poena. Marina Mandić je meč završila sa osam poena i šest skokova, dok se kod Vršca istakla Milica Milošev sa 14 poena. Odlična je bila i Milena Marjanović sa pet poena i 16 skokova.\n’Crno-bele’ narednog vikenda u Lazarevcu učestvuju u Kupu Milana Cige Vasojevića, a finalni turnir MŽRK lige igraće u Novom Sadu 2. i 3. marta uz Radivoj Korać, Vojvodinu i Pečuj.


Kurc traži od Trampa veće angažovanje u rješavanju kosovskog pitanja\nAustrijski kancelar Sebastijan Kurc zatražio je juče, u razgovoru sa američkim predsjednikom Donaldom Trampom u Vašingtonu, veće angažovanje SAD u rješavanju kosovskog pitanja.\nKurc, koji je prvi austrijski kancelar koji se u Bijeloj kući sastao sa jednim američkim predsjednikom u posljednjih 13 godina, kako je prenio novinarima poslije razgovora, rekao je da SAD na Kosovu “imaju jak uticaj koji bi mogle pozitivno iskoristiti”.\nAustrija, istakao je Kurc, pozitivno gleda na dijalog predsjednika Srbije Aleksandra Vučića i Hašima Tačija i podržala bi razmjenu teritorija, iako se to radi o škakljivoj temi.\n"Ako se dvije strane oko nečeg dogovore Evropljani ne bi trebalo da im stoje na putu, a tako ni Amerikanci", poručio je Kurc.\nOn je prenio da je Tramp izrazio želju da Austrija poveća budžet za vojsku, a Kurc mu je jasno stavio do znanja da Beč poštuje njegov stav, ali da Beč svoja budžetska pitanja sam odlučuje.\nKurc je priznao da Austrija ima manje izdatke za svoju odbranu od drugih država, ali što se tiče učešća u međunarodnim mirovnim misijama je natprosječno zastupljena.\nPrema njegovim riječima, velika tema sa Trampom bio je i Sjeverni tok 2, a Kurc je kazao da Austrija ima jasan stav po tom pitanju jer postoji potreba za osiguranje snabdjevanja gasom.\n"Mi podržavamo taj projekat", podvukao je, on dodajući da je Austrija otvorena i za isporuke tečnog američkog gasa, ali da aktuelno cijena nije konkurentna.\nŠto se tiče trgovinskog spora SAD i EU austrijski kancelar je izrazio nadu da će biti moguće brzo naći rješenje.\nUkazao je da bi carine na automobile iz EU pogodile austrijsku industriju dobavljača, i da bi taj spor mogao koštati Austriju “svaku sekundu jedno radno mjesto”.\nTakođe bilo je riječ i o Rusiji, Bliskom istoku i Sjevernoj Koreji, kazao je Kurc austrijskoj državnoj televiziji ORF.\nAustrijski kancelar je najprije u četiri oka razgovarao sa Trampom, koji ga je posebno pohvalio zbog mladosti.\n"Moram vam reći da je on veoma mladi vođa. Vi ste mladi čovjek, što je veoma dobro", kazao je Tramp pred novinarima nakon rukovanja, a Kurc mu je odgovorio da je situacija oko problema sa njegovim godinama svakog dana sve bolja.\n"Austrija je u poređenju sa SAD jedna mala, ali veoma lijepa zemlja", podvukao je Kurc, ukazujući da se Austrija nalazi u srcu Evrope i da sa Trampom neće razgovarati samo o bilateralnim odnosima, već i onima između SAD i EU.\nNakon sastanka u četiri oka nastavljeni su razgovori u proširenom sastavu, a američka delegacija bila je na najvišem nivou, i činili su je šef kabineta Trampa Majk Malvenej, njegovi glavni savjetnici Džon Bolton i Leri Kudlou, kao i potredsjednik Majk Pens, šef diplomatije Majk Pompeo i ministar energetike Rik Peri.\nDonald Tramp Sebastijan Kurc\nVijetnam "frizurama" dočekuje Trampa i Kima\nBanka zabrinuta: Hoće li Tramp moći da vrati kredite?


Modni veterani - Jasmin Magazin\nJul 18, 2015 by jasmin 305 pregleda komentara\nDok iz dana u dan broj modnih blogova prerasta milionske cifre i preti da sadržajima pomalo uguši čitaoce, veliko je osveženje videti nešto novo i drugačije. Najliberalniji grad na svetu, Njujork, iznedrio je blog koji se bavi stilom starijih osoba, koje prkoseći godinama i dalje žele da ostave trag i pokažu svoju kreativnost.\nOnivač bloga, Ari Set Koen, kaže da su mu pogled oduvek privlačili stariji ljudi koje plene stilom i koji se izdvajaju. On smatra da su oni oslobođeni stega i kanona koje mlađima diktiraju vreme i prilike u kojima živimo, kao i da oni više nemaju potrebu nikoga da impresioniraju, te se odevaju onako kako drugi možda ne bi ni smeli. Ovaj bloger na ulicama Njujorka svakodnevno fotografiše zanimljivo obučene starije ljude, medju kojima i lokalne ikone mode poput Iris Ajpfel i Fler Kaules, pokazujući da pitanje stila nije usko vezano za godine.\nOvaj modni blog je privukao pažnju najuglednijih američkih, ali i svetskih medija, koji su pozdravili zanimanje za ljude u godinama i bili jednosložni u zaključku da publika želi da vidi još nešto pored mladih, zategnutih tela onih koji nas svakodnevno bombarduju sa interneta, kao i da su ljudi koje možemo videti na blogu toliko stylish da ni ne primećujemo njihove bore i sedu kosu. Posetite Advanced style modni blog i uživajte!


BalkanMagazin :: Veštačko smanjenje javnog duga\nVeštačko smanjenje javnog duga\nčetvrtak, 12. maj 2016 12:29\nKako je, samo na osnovu metodologije, odnos javnog duga i BDP-a smanjen “preko noći” dok je - zaduženost u apsolutnom iznosu porasla\nPočetkom ove godine desila se neobična stvar sa javnim dugom Republike Srbije. Javni dug je, prema podacima Ministarstva finansija, smanjen sa 76 odsto BDP-a na kraju 2015. godine (dok je prema računici Fiskalnog saveta on iznosio 77,3 odsto BDP-a), na 72 odsto BDP-a na kraju marta ove godine. Ovo bi bilo prilično značajno smanjenje javnog duga i to mnogo ranije od očekivanog (u 2017. godini), samo - da se zaista i dogodilo.\nZanimljivo je, recimo, da je u januaru i februaru u apsolutnom iznosu dug povećan za 46,5 miliona evra a u odnosu na BDP je - smanjen za 2,4 procentna poena. U martu se zaista i desilo značajnije smanjenje duga za 415 miliona evra, a dobar deo tog smanjenja se odnosi na povoljne kursne razlike. Prema objašnjenju Fiskalnog saveta, nakon saopštenja američkog FED-a da će podizanje kamatnih stopa i zatezanje monetarne politike u SAD biti nešto sporije, u martu je usledilo relativno oštro slabljenje dolara u odnosu na evro (za 3,4 odsto u odnosu na kraj februara). S obzirom da je više od 30 odsto javnog duga Srbije u dolarima javni dug se smanjio na osnovu toga za 250 do 300 miliona evra.\nPredrag Vujović, ministar finansija\nRazličite računice o zaduženosti države\nTo, međutim, ne objašnjava smanjenje odnosa javnog duga prema BDP-u za čak četiri procentna poena za samo tri meseca (što bi prema BDP za 2015. koji je iznosio 32 milijarde evra to bilo samnejnje od čak 1,3 milijarde evra). Kao što se često to kod nas dešava, ipak se radi samo o knjigovodstvenim “cakama”.\nNaime, srpske vlade već godinama koriste metodologiju za prikazivanje ekonomskih pokazatelja prema procenjenom BDP-u tako što se već od 1. januara javni dug stavlja u odnos prema nekom BDP-u koji će biti na kraju godine. Te projekcije su, kako objašnjavaju u Fiskalnom savetu, po pravilu znatno veće nego ostvareni BDP u prethodnoj godini, pa dolazi do naglog pada odnosa duga prema BDP-u.\n“Upravo to se dogodilo i na početku 2016. godine, kada je prognoziran BDP za ovu godinu - veći nominalno za oko 4,5 odsto u odnosu na 2015. godinu, što je automatski umanjilo procenat javnog duga Srbije za više od dva procentna poena BDP-a. Imajući u vidu da se BDP ne menja skokovito već kontinualno, kao i da je ostvarenje makroekonomskih projekcija neizvesno, Fiskalni savet u skladu s međunarodnom praksom pri obračunu pokazatelja relativne zaduženosti poredi dug države sa stvarno ostvarenim BDP-om u poslednja četiri kvartala. U skladu s takvom metodologijom, dolazimo do zaključka da je javni dug Republike Srbije u procentima BDP-a, zapravo, povećan od početka godine – sa 77,3 odsto BDP-a u decembru 2015. na oko 78 odsto BDP-a u februaru”, objašnjava Fiskalni savet u svom izveštaju o fiskalnim kretanjima u prvom tromesečju 2016. godine.\nZaduživanje ipak raste\nNaravno, treba reći da je i dobra situacija u budžetu važan razlog zašto do većeg rasta javnog duga nije došlo. Nakon prva tri meseca ove godine deficit iznosi 8,8 milijardi dinara što je bolje od planiranog pa je zbog toga bilo i manje potrebe za zaduživanjem. I taj dobar rezultat je posledica nekih vanrednih okolnosti, kao što je jednokratna uplata javnih preduzeća od preko 12 milijardi dinara.\nMada je u prva dva meseca porast javnog duga iznosio oko 45 miliona evra, zaduživanje je bilo i nešto veće. Prema analizi Fiskalnog saveta, ukupna primanja države od zaduživanja u januaru i februaru iznosila su nešto preko 900 miliona evra, od čega je oko 830 miliona evra došlo od emisije državnih hartija od vrednosti na domaćem tržištu, a oko 80 miliona kao krediti za radove na koridorima 10 i 11 i za železničke projekte.\nOd tog zaduživanja 770 miliona evra je iskorišćeno za vraćanje ranijih dugova (na ime dospelih obveznica i za dugovanja poljoprivrednicima i vojnim penzionerima). Ovo znači da je razlika između primanja gotovine na osnovu zaduživanja i otplata duga 130 miliona evra “što je prava mera novog zaduženja države od početka godine – iako je porast javnog duga bio znatno manji”, stoji u analizi Fiskalnog saveta.\nPenzioneri otplaćuju državne dugove\nIako skoro svi poreski prihodi beleže rast početkom ove godine, na rashodnoj strani se nastavlja trend smanjenja izdataka za socijalu i povećanje otplata kamata. Naime u prva tri meseca izdaci za otplate kamata su 5,5 milijardi dinara veći nego u istom periodu prošle godine, a istovremeno izdvajanja za organizacije socijalnog osiguranja su smanjena za 4,1 milijardu dinara. Drugim rečima, penzioneri manjim penzijama otplaćuju kamate za ogromne kredite i obveznice koje su vlade prethodnih osam, devet godina neštedimice podizale. Međutim to ni ne čudi ako se uzme u obzir da se država samo u 2015. godini zadužila za dodatnih više od dve milijarde evra.\nNa rashodnoj strani u martu se pojavila i jedna zanimljivost. Naime prema analizi stručnjaka iz Makroekonomskih analiza i trendova (MAT) u martu, mesecu pred izbore, povećan je rast zarada. Ukupan međugodišnji rast neto zarada je iznosio nominalno 6,4 odsto, a realno 5,7 odsto. Od toga u javnom sektoru plate su porasle za 4,6 odsto, a od toga u javnim lokalnim preduzećima 4,3 odsto, a u javnim republičkim preduzećima čak za 11,9 odsto.\nPrema rečima Stojana Stamenkovića, saradnika MAT-a ostaje pitanje kako se ovo desilo s obzirom da nije bilo promena zakona koji uređuje zarade u javnom sektoru.\nPostavlja se i pitanje da li je ovo samo incident, i da li je u skladu sa fiskalnom konsolidacijom i merama za smanjenje deficita budžeta, ili se to sve stavlja na stranu kada treba odobrovoljiti zaposlene u javnom sektoru pred izbore.\nTakođe u prva dva meseca ove godine zabeleženo je i smanjenje deviznih rezervi NBS za čak 624,9 miliona evra, a do izbora se to popelo na 680 miliona evra, pre svega zbog smanjenja obaveznih rezervi banaka i intervencija NBS na deviznom tržištu. Zanimljivo je da je dan nakon izbora taj pritisak na devizni kurs prestao.


RTCG - Radio Televizija Crne Gore - Nacionalni javni servis :: Ekonomija :: Pametna rješenja za veću produktivnosti u poljoprivredi\nMERKEL PORUČILA 19. 01. 2019. 11:55 >> 11:26 0\nPametna rješenja za veću produktivnosti u poljoprivredi\nVisoki predstavnici vlada 70 zemalja svijeta u oblasti poljoprivrede danas su u Berlinu prisustvovali sastanku sa njemačkom kancelarkom Angelom Merkel, saopšteno je iz ministarstva poljoprivrede.\nMerkel se prvi put sastala sa učesnicima Globalnog foruma za hranu i poljoprivredu koji se održava u okviru Zelene nedjelje - najvećeg svjetskog sajma hrane, poljoprivrede i hortikulture.\nOvogodišnji, jedanaesti, Globalni forum i samit ministara fokusiraće se na temu „Poljoprivreda ide digitalno – pametna rješenja za buduću poljoprivredu“.\nDelegaciju Crne Gore na skupu predstavlja državni sekretar u Ministarstvu poljoprivrede i ruralnog razvoja Đuro Žugić.\nIstičući da poljoprivreda ima dugu tradiciju i veoma važno mesto u ekonomijama svih zemalja, kancelarka Merkel je kazala da se poljoprivrednici širom svijeta suočavaju sa zajedničkim problemima i da je važno da se na globalnom nivou razmotri kako da se na održiv način obezbijedi korišćenje resursa za proizvodnju hrane i pronađu rješenja za borbu protiv gladi.\nOna je istakla da značajan potencijal u suočavanju sa zajedničkim izazovima postoji u oblasti digitalizacije.\nRazvoj digitalnih tehnologija i njihova primjena, kako je istakla, može promijeniti način rada i organizacije u poljoprivredi, te da naročito mlade ljude treba podstaći na inovacije i primjenu pametnih rješenja, a sve u cilju povećanja produktivnosti, boljeg pristupa tržištima.\nNjemačka kancelarka je potencirala i potrebu zajedničkog davanja odgovora na izazove klimatskih promjena, ističući da je potrebno očuvati Pariški sporazum o klimatskim promjenama.\nNaglasila je da digitalizacija može unaprijediti održivo korišćenje šuma koje se koriste kao gorivo, upotrebu pesticida i druge oblasti značajne za očuvanje prirode i proizvodnju hrane, a posebno u dijelu traženja najboljih rješenja za smanjenje bacanja hrane i bolju dostupnost za one kojima je potrebna.\nU okviru Foruma GFFA delegacija Crne Gore koju, osim državnog sekretara čine i generalni direktori direktorata za poljoprivredu i ruralni razvoj, Radana Damjanović i Darko Konjević, učestvovaće i na skupu „Potencijali poljoprivredne trgovine država Zapadnog Balkana“.\nOhrabrujući rezultati u borbi protiv nelegalnog ribolova


U Briselu proizveden 100.000-ti primjerak Audija A1 - Klix.ba\nJubilej za najmanji Audi\n27.6.2011. u 14:02\nVeć tačno godinu dana AUDI AG u svojoj tvornici u Briselu proizvodi model A1. Ovih je dana s proizvodne trake tvornice sišao i 100.000-ti primjerak ovog najmanjeg pripadnika porodice iz Ingolstadta.\nUpravo ovaj proizvodni jubilej bio je povod za posjetu belgijskog kralja Alberta II Audijevoj tvornici smještenoj u briselskoj četvrti Forest. Rupert Stadler, Audijev predsjednik uprave, zajedno s generalnim direktorom odgovornim za tehniku i logistiku kao i s glasnogovornikom Uprave tvornice Audi u Briselu, s ponosom je predstavio uvaženom gostu tvornicu koju je Audi preuzeo i strateški restrukturisao u protekle četiri godine.\nU obilasku pogona za serijsku proizvodnju modela Audi A1 zvaničnicima se pridružio i ministar privrede za regiju Brisela. „Velika nam je čast što je belgijski kralj pokazao interesovanje za četiri prstena i posjetio našu tvornicu“, rekao je predsjednik uprave koncerna Rupert Stadler. „Od prije četiri godine tvornica Forest postala je član Audi porodice – i jedna od najboljih priča o uspjehu našeg koncerna. Audi Brisel s\nmodelom A1 pruža veliki doprinos dinamičnom rastu naše marke.“\nOtkako je 2007.godine preuzeo tvornicu u Briselu Audi je investirao ravno 300 miliona Eura u njenu modernizaciju i restrukturisanje. „Intenzivno smo investirali u ovu tvornicu u protekle četiri godine– prije svega, u najsavremeniju proizvodnju karoserija, u montažu orijentisanu na ergonomiju i efikasnost, kao i u školovanje naših kadrova“, rekao je Frank Dreves, predsjednik uprave tvornice AUDI BRUSSELS S.A./N.V. „Sve ovo nam je osiguralo vrhunsku kvalitetu proizvodnje, a Audi učinilo potpuno spremnim za budućnost.“\nMađarska nazvala presudu Evropskog suda "sramnom i neodgovornom"\n06.09.2017. u 14:06\nBrisel: Muškarac upucan nakon što je mačetom nasrnuo na vojnike\n25.08.2017. u 21:36\n27.06.2011. u 16:45


telegram | Novosti.rs\nPREMIJERKA UPUTILA TELEGRAM SAUČEŠĆA: "Ne postoje reči kojima možemo da ublažimo bol porodica nastradalih"\nPREDSEDNICA Vlade Republike Srbije Ana Brnabić uputila je telegram saučešća porodicama stradalih rudara u nesreći u rudniku uglja „Soko“.\n01. 04. 2022. u 12:41\nPREDSEDNIK Republike Srbije Aleksandar Vučić uputio je telegram saučešća porodicama rudara stradalih u nesreći u rudniku uglja “Soko”.\n01. 04. 2022. u 11:35\nVUČIĆ OTKRIVA: Dobio sam neke čudne telegram informacije, ali će sve biti u redu\nPREDSEDNIČKI kandidat SNS Aleksandar Vučić izjavio je danas na TV Pink da će Srbija sačuvati mir.\n17. 03. 2022. u 18:12\nNOVINA NA TELEGRAMU: Isključivanje reklama biće moguće\nMESINDŽER Telegram od ovog meseca planira da uvede funkciju plaćanja za isključivanje oficijelnih reklama, objavio je osnivač Pavel Durov na svom kanalu.\n06. 11. 2021. u 20:38\nDOK JEDNOM NE SMRKNE, DRUGOM NE SVANE: Ruska aplikacija Telegram ima čak 70 miliona novih korisnika posle haosa na internetu\nAPLIKACIJA Telegram u ponedeljak je, zahvaljujući šestosatnoj blokadi Fejsbuka i usluga razmene poruka kao što su Vocap, Instagram i Mesindžer, dobio preko 70 miliona novih korisnika, rekao je u utorak njegov osnivač Pavel Durov.


Predloženo Archives - Klik Jajce\nŠtab za vanredne situacije predložio je Vladi RS skraćivanje radnog vremena ugostiteljskih objekata do 24 sata. Za noćne klubove radno vrijeme je dva sata iza ponoći....\nPredloženo produženje pritvora trojici osumnjičenih za korupciju u vezi prijema u Graničnu policiju BiH\nPostupajuća tužiteljica Tužilaštva BiH uputila je prema Sudu BiH prijedlog za produženje mjere pritvora prema trojici osumnjičenih, Rejhanu Rakoviću (1980), Ensaru Saličinoviću (1991) i Kenitu...\nKrizni štab Federalnog ministarstva zdravstva predložio je nastavak produženja epidemioloških mjera za narednih 14 dana. “Prijedlog produženja mjera biće upućen Vladi Federacije BiH na usvajanje”,...\nZavod za javno zdravstvo Federacije Bosne i Hercegovine uputio je Vladi FBiH prijedlog o proširenju prioritetnih grupa za vakcinaciju protiv koronavirusa, među kojima su zaposleni...\nPostupajući tužilac Tužilašstva BiH uputio je prema Sudu BiH prijedlog za produženje mjere pritvora prema dvojici osumnjičenih, Zijadu Mutapu i Hasanu Dupovcu. Mjera pritvora potrebna...\nBiće predloženo pomjeranje policijskog sata\nKrizni štab federalnog Ministarstva zdravstva danas razmatra epidemiološku situaciju u FBiH. Kako “Avazov” portal saznaje, predloženo je da se do 22:00 sata pomjeri ograničenje kretanja,...\nPredloženo: Policijski sat od 18 sati i zatvaranje ugostiteljskih objekata\nDanas je održana sjednica Vlade KSB, na kojoj se raspravljalo o navedenim prijedlozima Kriznog stožera. Kako smo doznali nakon iscrpne diskusije odlučeno je da se...\nPogoršana epidemiološka situacija u USK, predloženo pooštravanje mjera\nMinistrica zdravstva Unsko-sanskog kantona Nermina Ćemalović potvrdila je kako je pogoršanje zdravstveno-epidemiološke situacije u ovom dijelu Bosne i Hercegovine uslovilo i prijedlog za uvođenje restriktivnijih...


FOTO: Uručeni ugovori za projekte namenjene omladini | (Vesti - 13.11.2017) Novi Sad\n13.11.2017 u 13:06h\nFOTO: Uručeni ugovori za projekte namenjene omladini\nOdobreno finansiranje 34 projekta udruženja mladih i udruženja za mlade u ukupnom iznosu od 10.000.000 dinara.\nČlan Gradskog veća za sport i omladinu Ognjen Cvjetićanin i predstavnici Omladinskog saveza udruženja "Novi Sad – Omladinska prestonica Evrope – OPENS" prisustvovali su uručenju ugovora za projekte kojima se realizuju ciljevi i sprovode aktivnosti definisani aplikacijom "Novi Sad – Omladinska prestonica Evrope 2019. godine", a u skladu sa Lokalnim akcionim planom politike za mlade Grada Novog Sada za period od 2015 do 2018. godine.\n- Grad Novi Sad je kroz pružanje šanse mladima da vode Grad Novi Sad ka tituli za Omladinsku prestonicu Evrope pokazao na delu efekte participativnosti i saradnje lokalne samourave i nevladinog sektora. Mi smo izvojevali tu prestižnu titulu prošle godine, a svakim danom niču novi projekti koje mahom vode mladi, kao i uvaženi kulturni poslenici. Кrajem 2014. godine, kada smo prvi put krenuli u proces kandidature grada, bili smo podržani od strane osam organizacija, a naredne godine kada smo ponovo konkurisali, iza naše ideje i inicijative stala je čak 91 omladinska organizacija. Upravo toj omladini i tim organizacijama sada pružamo praktičnu mogućnost da se iskažu kroz neke nove zamisli i projekte, a u susret 2019. godini kada ćemo zajedno, u punom sjaju, uživati u postignutom uspehu – naglasio je član Gradskog veća za sport i omladinu.\n- Želim da se zahvalim mladim sugrađanima koji ulažu svoje vreme, energiju i ideje kako bi novosadska svakodnevica bila kvalitetnija, a mi ćemo se uvek truditi da im obezbedimo uslove za njihov nesmetan rad. Mladi su izuzetno važni članovi zajednice koji utiču na kulturni, socijalni, politički i ekonomski život i razvoj u našem gradu i zemlji i zato im treba dati "vetar u leđa" i podstrek da nastave svojim idejama i trudom da stvaraju bolje sutra za sve nas – dodao je Ognjen Cvjetićanin.\nGradska uprava za sport i omladinu – Кancelarija za mlade je u avgustu tekuće godine raspisala Javni konkurs za dodelu sredstava, a Rešenjem Gradskog veća od 31. oktobra odobreno je finansiranje 34 projekta udruženja mladih i udruženja za mlade u ukupnom iznosu od 10.000.000 dinara. Projekti su raspoređeni po oblastima "Slavljenje energije mladih ljudi", "Povećanje inovacija i kreativnosti mladih ljudi", "Raznolikost mladih u raznolikim društvima", "Povećanje aktivnog učešća mladih" i "Jačanje omladinskih organizacija".\nPovezane teme finansiranje gradsko veće za sport i omladinu Novi Sad omladinska prestonica evrope OGNJEN CVJETIĆANIN omladina opens 2019 projekti


Foto: freddy_adu / Instagram\nPredviđali su mu blistavu budućnost, da će nositi dresove evropskih velikana, upoređivali ga sa slavnim Peleom... Umesto svega toga, Fredi Adu je sada igrač koji ne može da nađe klub - niko ga neće!\nAmerikanac koji je trebalo da bude njihov najbolji fudbaler u istoriji ima 27 godina i nije prošao dvonedeljnu probu u Portlandu, pa je ostao bez ugovora sa MLS timom.\nDve prijateljske utakmice nisu bile dovoljne da zadovolji i opet se nalazi u potrazi za novom sredinom.\nNekada talentovani ofanzivni vezista je 2004, sa samo 14 godina potpisao profesionalni ugovor sa DC Junajtedom. Za njega su se raspitivali evropski velikani, Čelsi, Mančester junajted, čak je i trenirao na Old Trafordu. Ipak, posle toga se nije dokazao ni u Benfiki, ni u Monaku, brojne pozajmice nisu dale rezultat, a odigrao je i 17 utakmica za reprezentaciju SAD od 2006. do 2011.\nPut ga je čak doveo i u Jagodinu, pa u finske klubove, ali Adu nigde nije ostavio trag. Da li će kao 27-godišnjak uspeti da konačno napravi nešto u karijeri?\nPUT FREDIJA ADUA Od najvećeg fudbalskog talenta do prodavca usisivača\nJagodina dovela nekadašnjeg "novog Pelea", Fredi Adu potpisao za "ćurane"


SB UN usvojio nove sankcije Severnoj Koreji - Sputnjik Srbija\n21:17 05.08.2017 (osveženo 22:23 08.08.2017) Preuzmite kraći link\nSavet bezbednosti Ujedinjenih nacija izglasao je rezoluciju o proširenju sankcija Severnoj Koreji.\nSB UN računa na podršku Kine i Rusije za usvajanje rezolucije protiv Pjongjanga\nRezolucija predviđa zabranu uvoza iz Severne Koreje, između ostalog, ruda gvožđa, olova, uglja i morskih plodova. Biće zamrznuti i računi Spoljnotrgovinske banke Severne Koreje, dok će severnokorejskim brodovima koji prekrše rezoluciju UN biti zabranjen ulazak u luke svih država. Države-članice UN se obavezuju da neće povećavati broj radnika iz Severne Koreje na svojoj teritoriji, neće stvarati nova zajednička preduzeća sa Severnom Korejom, niti povećavati postojeća. Predviđene su i sankcije za lica koja su povezana sa raketnim i nuklearnim programom Pjongjanga.\nPrema proračunima američke strane koja je predložila rezoluciju, poštovanjem ovih ograničenja omogućiće se smanjenje godišnjih prihoda Pjongjanga sa postojeće tri milijarde dolara, na milijardu.\nStalni predstavnik Rusije pri UN Vasilij Nebenzja je izjavio da su SAD odbile da u rezoluciju unesu da neće pokušavati da smene režim u Severnoj Koreji.\nVetrovi rata: Amerikanci beže iz Severne Koreje\n„Želeli bismo da verujemo u uveravanja američkog državnog sekretara da SAD neće imati za cilj obaranje aktuelnog poretka u Severnoj Koreji, nasilno ujedinjavanje poluostrva niti vojnu intervenciju u toj državi. Ipak, izaziva zabrinutost to što nacrt rezolucije koji smo mi predložili i u kojem su se nalazile te tačke nije naišao na podršku autora (rezolucije SB UN)“, rekao je Nebenzja na sednici Saveta bezbednosti.\nOn je pozvao Severnu Koreju da prekine rad na raketnom i nuklearnom programu i vrati se režimu neširenja nuklearnog oružja. Međutim, Nebenzja je upozorio i SAD da njihov PRO u Južnoj Koreji, vojne vežbe sa saveznicima i slanje nosača aviona i strateških bombardera destabilizuje situaciju u regionu.\n„Teško je kretati se putem denuklearizacije, sve dok Severna Koreja oseća direktnu pretnju“, dodao je on.\nNe svrbe Ameriku rakete — već kineski dolari\n„Resurs zvan pritisak sankcijama nakon ove rezolucije je iscrpljen“, rekao je Nebenzja i ukazao na to da je vreme za rešavanje problema pregovorima.\nStalna predstavnica SAD pri UN Niki Hejli izjavila je da će SAD nastaviti da preduzimaju „razumne odbrambene mere“ protiv Severne Koreje.\n„Ne treba da obmanjujemo sebe da smo rešili problem. Nismo se čak ni približili rešenju“, izjavila je ona.\n„Države-članice treba da izvrše veći pritisak na Severnu Koreju. Treba da radimo zajedno kako bi sankcije koje smo usvojili danas bile realizovane“, dodala je Hejlijeva.


Povodom obilježavanja Dana unutrašnjih poslova, ministar Nuhodžić i pomoćnik direktora Vesko Damjanović organizovali sastanke: Saradnja sa medijima i civilnim sektorom je u interesu građana i doprinosi podizanju svijesti o bezbjednosnim izazovima\nDatum objave: 27.09.2019 19:00 | Autor: MUP\nU susret obilježavanju 2. oktobra – Dana unutrašnjih poslova, ministar unutrašnjih poslova Mevludin Nuhodžić i pomoćnik direktora za Sektor granične policije Vesko Damjanović danas su se u vili “Gorica”, sastali sa predstavnicima medija i nevladinih organizacija.\nTom prilikom, ministar Nuhodžić je ocijenio da se u kontinuitetu ostvaruje kvalitetna i intenzivna saradnja sa medijima i civilnim sektorom. Zahvalio se na profesionalnom i objektivnom izvještavanju o svim bitnim pitanjima koja se tiču građana i istakao da se na taj način unapređuje rad i odgovornost i jača integritet pripadnika MUP-a i Uprave policije, kao i povjerenje u njihov rad. „Jačanje transparentnosti i otvorenosti je imperativ u radu Ministarstva unutrašnjih poslova i Uprave policije“, naglasio je Nuhodžić. Pomoćnik direktora Damjanović je kazao da je Uprava policije otvorena za saradnju sa medijima i NVO, što svakodnevno potvrđuje u praksi.\nU kontekstu saradnje sa nevladinim organizacijama, ministar je saopštio da permanentno radimo na jačanju partnerstva sa civilnim sektorom, kako bi zajedno, bili još efikasniji i bolji servis građanima. “Saradnja sa civilnim sektorom je u interesu građana i, upravo, na taj način, doprinosimo podizanju svijesti o bezbjednosnim izazovima i kako im se suprotstaviti.“, dodao je Nuhodžić. Zajednički je konstatovano da su postavljeni dobri osnovi saradnje, te da postoji prostor da se ona u narednom periodu unaprijedi, kroz realizaciju postojećih i osmišljavanje novih projekta, naročito u oblastima borbe protiv porodičnog i nasilja nad ženama, zaštite osjetljivih društvenih kategorija, oblasti bezbjednosti, te ljudskih prava i sloboda.\nTakođe, tradicionalno je, uoči Dana unutrašnjih poslova, održan sastanak sa penzionisanim službenicima MUP-a, na kojem je iskazano poštovanje prema bivšim kolegama, koji i danas, kroz realizaciju različitih aktivnosti, daju doprinos afirmaciji i integritetu ove zahtjevne profesije.\nFotografije sa sastanka sa predstavnicima medija: https://flic.kr/s/aHsmHjhmhy\nFotografije sa sastanka sa predstavnicima nevladinih organizacija: https://flic.kr/s/aHsmHjjkyQ


Susret privrednika Srbije i Crne Gore u Podgorici – Покрајински секретаријат за привреду и туризам\nPodgorica, 27. oktobar 2017. – Potpredsednik Pokrajinske vlade i pokrajinski sekretar za privredu i turizam, Ivan Đoković, učestvovao je danas na skupu u Privrednoj komori Crne Gore, gde se razgovaralo o međunarodnoj saradnji dve države i njenih regija, prevashodno na privrednom planu. Privredna komora Vojvodine je ovom prilikom okupila 17 preduzeća iz AP Vojvodine iz različitih, ali ključnih sektora privrede, koji će se na ovaj način efikasno povezati sa potencijalnim partnerima i saradicima, kompanijama iz Crne Gore, koje su takođe prisustvovale susretu.\nOrganizovanje poslovnog Foruma u Podgorici privrednicima dve zemlje pruža mogućnosti za saradnju i ostvarivanje interesa, kao i ulaganja, kreirajući, pritom, širok tržišni okvir, unapređenje poslovnog okruženja, usklađivanje posebnih i uzajamnih interesa, kao i međusobne razmene znanja i iskustava.\nPotpredsednik Ivan Đoković je stava, s obzirom da je nadležan za resor privrede, da je neophodno prepoznati strateške pravce budućeg delovanja i saradnje između dve ekonomije.\n,,Dani Vojvodine u Podgorici nisu spontano i nasumično organizovani. Prema statistikama, strategijama i strateškim razmišljanjima, ustanovljeno je da će propulzivnost kapitala, investicija i privredne saradnje u budućem periodu i narednim godinama moći samo da raste i da napreduje. Kao posledica baštitenja nekada zajedničkog privrednog prostora, komplementarnost naših privreda, povezanosti na ličnom, političkom i nacionalnom planu, bez obzira na njihove formate, uslovljeni smo da zajednički strateški delujemo, usko povežemo naše privrede, turističku privrednu i proizvodnju, da zajednički istupamo kako ka stranim turističkim tržištima, tako i ka tržištima na kojima bi trebalo zajednički plasirati zajedničke robe i prostor usluga koji nije dovoljno iskorišćen u inostranstvu, a potiče sa ovih prostora. Godine 2008. ostvaren je istorijski maksimum u iznosu od 245 miliona dolara spoljno-trgovinske razmene, i sigurno bi trebalo težiti ka ponovnom ostvarenju tog cilja dobro strukturisanim radom i organizacijom“, rekao je Đoković.\nOn je dodao da robno-trgovinska razmena varira iz godine u godinu, raste i pada, te u ovom trenutku iznosi 166 miliona dolara, dok postoji veliki trgovinski debalans na strani AP Vojvodine, tačnije mnogo veći izvoz iz Vojvodine od uvoza roba i usluga iz Crne Gore.\n,,Postoji mnogo prostora za saradnju, to su pre svega prostor privrede, a naročito poljoprivrede, regionalnog i međunarodnog turizma, stavljajući, pritom, akcenat na turizam između dve zemlje, unapređenje infrastrukture, tehnologije, IT sektora, međunarodnih projekata, posebno u oblasti Dunavskog regiona, i angažovanje u okviru projekta ,,Jedan pojas – jedan put“. Takođe, važan okvir delovanja i saradnje je i u oblasti obrazovanja, pošto je poznato da su naši univerziteti potpisali strateški sporazum o saradnji ove godine. Tema na kojoj bi trebalo zajednički raditi je i tema zajedničke imovine, potom klaster organizacije, inkubatori, digitalizacija, inovacije i kreativna ekonomija, u pogledu koje je Sekretarijat ove godine raspisao i prve javne pozive“, rekao je potpredsednik Đoković.\nĐoković se osvrnuo i na činjenicu da postoje indicije da luka Bar postane centralna luka u ovom delu Mediterana, a imajući u vidu infrastrukturu, odnosno put Bar – Boljare, koji bi trebalo da se nadoveže na koridore u Srbiji koji su u završnoj fazi realizacije. To bi trebalo da dovede do olakšane logistike transporta, ali i do multiplikacije u ostalim granama privrede i do valorizacije prostora i rasta cena u nekretninama, privredi i poljoprivredi, kao i svemu što se nadovezuje na tu infrastrukturu. Budućnost saradnje se ogleda u zajedničkom apliciranju u prekograničnim projektima, posebno u okviru pomenutog Dunavskog regiona, što može omogućiti privlačenje kapitala i unapređenju političkog i privrednog ambijenta koji se zajednički mora stvoriti. Pored toga, trebalo bi razmišljati i o tome da svetski turista, pogotovo turista iz udaljenih tržišta, poput Kine, traži velik regionalni proizvod, tačnije proizvod većih dimenzija. U tom smislu je neophodno obezbediti cirkulaciju inostranih turista i zaokruživanje svih turističkih potencijala na nivou dva suvereniteta.\nPredsednik Privredne komore Vojvodine, Boško Vučurević, čija institucija zastupa privrednike i njihove interese, istakao je da je od izuzetnog značaja međusobno povezivanje, poznavanje potreba tržišta dve zemlje i otvaranje istih, uspostavljanje kontinuirane saradnje između privrednih subjekata Crne Gore i Srbije, odnosno AP Vojvodine.\nPored uspostavljanja uspešne trgovinske saradnje, od ovakvih i sličnih međunarodnih skupova se očekuje i inicijativa za zajednička ulaganja, proširenje kapaciteta i za druge vidove saradnje dveju privreda. Na takav način se privredne komore i komorski sistem Srbije, odnosno AP Vojvodine, i Crne Gore, mogu bolje povezivati, dogovoriti oko zajedničkih ulaganja i prenosu know-how, te unapređivati sradnju i povećati robno –trgovinsku razmenu.\nOno što jeste evidento po svim pokazateljima je činjenica da je Srbija na drugom mestu, odmah nakon Ruske Federacije, po broju turista koji dolaze u Crnu Goru. U pogledu ekonomske saradnje sa AP Vojvodinom, dominantan je uvoz iz Vojvodine u Crnu Goru, i to u vidu uvoza prehrambenih, poljoprivrednih proizvoda, mesne prerađevine, ulja, masti i mlinskih proizvoda.\nPored kompanija koje se bave delatnostima iz prehrambenog sektora, prisutne su bile i kompanije iz sektora metalske industrije.


Poziv za prijave na trening “Tehnike upravljanja vremenom” – POMAK\nPoziv za prijave na trening “Tehnike upravljanja vremenom”\nHome/MOS POMAK zajednica, Vesti/Poziv za prijave na trening “Tehnike upravljanja vremenom”\nTimočki Omladinski Centar u okviru projekta POMAK zajednica, podržanog od strane Ministarstva omladine i sporta Republike Srbije organizuje trening na temu Tehnike upravljanja vremenom.\nU dobu kada smo okruženi savremenim IKT uređajima i konstantnim notifikacijama sve je više „kradljivaca vremena“ koje trebamo eliminisati i „hitnih situacija“ čije rešavanje ipak može da sačeka.\nCilj dvodnevne obuke je unapređenje veština upravljanja vremenom, odnosno kreiranje strategija za jednostavnije i lakše određivanje prioriteta, fokusiranja na ciljeve i aktivnosti. Učesnici će saznati kako da uspešno identifikuju uzroke „rasipanja“ vremena, efektivno delegiraju zaduženja, izađu na kraj sa čestim prekidima u obavljanju posla, planiraju i realizuju sastanke, a sve u cilju racionalne organizacije sopstvenog rasporeda i rasporeda tima.\nMogu se prijaviti svi zinteresovani mladi, mladi sa inovativnim idejama, mladi preduzetnici i freelanceri ili predstavnici organizacija mladih i za mlade iz Zaječarskog i Borskog okruga.\nPrijavite se popunjavanjem prijavnog forumalara do 14. januara 2019. godine.\nOdabrane učesnike kontaktiraćemo u ponedeljak 14. januara 2019. godine.\nTrening Tehnike upravljanja vremenom biće održan 15. i 16. januara 2019. godine u Prostoru za POMAK u Zaječaru (Generala Gambete 44, 8. sprat).\nNikola Dunjić je HR Biznis konsultant sa višegodišnjim iskustvom u oblasti biznis konslatinga, razvoja i koučinga. Tokom svoje karijere učestvovao je u kreiranju i sprovođenju brojnih projekata i programa Saveta Evrope,USAID-a, UNDP, NDI, Građanske inicijative, KOMS, itd. Nikola je trener Erickson Coaching International, po obrazovanju je diplomirani politikolog za međunarodne poslove.\nPoslednjih godina je uključen u standardizaciju i razvoj HR tržišta na teritoriji Srbije i regiona. Razvoj pojedinaca i timova je nešto što radi trenurno kroz primenu koučinga, gemifikacije i motivacije u\nBy Dunja Marusic|2019-01-13T17:58:55+01:009 januara, 2019|MOS POMAK zajednica, Vesti|Komentari su isključeni na Poziv za prijave na trening “Tehnike upravljanja vremenom”